text:
अखिलेश कुमार मिश्रा।
🌹🌹🌹आजुक विषय अछि “मिथिला सं पलायन के कारण आओर ओक्करा रोकबाक लेल की उपाय” 🌹🌹🌹
सब सं पहिले त मिथिला क्षेत्र के भौगौलिक स्थिति के बुझनाई जरुरी अछि. मिथिला उत्तर में नेपाल, दक्षिण में गंगा नदी, पूरब में कोशी तत्पश्चात बंगाल तक आ पश्चिम में गंडक नदी तक फैलल अछि. अहि के अंतर्गत कमला, बलान, बागमती, कोशी आ अन्य नदीक जल सं इ क्षेत्र परिपूर्ण रहैत अछि. मिथिलाक आबादी करीब साढ़े पांच करोड़ के लगभग अछि.
मिथिला क्षेत्र सं पलायन के कारण: आबादी के हिस्सा के पलायन के कारण मुख्य तया 1. सामाजिक असुरक्षा के भावना, 2. जिबिकोपार्जन, 3. रह के मूल भुत सुबिधा अर्थात भौगौलिक परिवेश. इत्यादि. लेकिन मिथिला क्षेत्र सं पलायन के मुख्य कारण अछि अपर्याप्त जिबिकोपार्जन. कतौ के जिबिकोपार्जन के सुबिधा मुख्य तया ओतुका कृषि उद्योग, कुटीर उद्योग, लघु उद्योग अथवा उद्योग (कल-कारखाना) पर निर्भर करैत अछि. भारत के स्वतंत्रता के बाद जनसँख्या विस्फोट के चलते आबादी बढ़ला सं प्रत्येक मनुष्य पर पड़ बाला कृषि योग्य भूमि घटि गेल. कुटीर उद्योग, लघु उद्योग अथवा उद्योग (कल-कारखाना) के अहि क्षेत्र में कुनो विकास नै भेल. जे कृषि योग्य भूमि अछि लगभग तीन महिना जलमग्न रहैत अछि. फलस्वरूप आदमी के कुनो रोजगार नै हेबाक कारण भुखमरी तक के स्थिति पहुँच गेल छल. बिहारक मुख्य मंत्री श्रीकर्पूरी ठाकुर, श्री जगन्नाथ मिश्र, श्री लालू प्रसाद आ श्रीमती राबड़ी देवी तक मिथिलांचल क्षेत्र के अवनति ही देखल. एखनो इ क्षेत्र राजनैतिक उपेक्षा के शिकार अछि. फलस्वरूप आबादी के पलायन त निश्चिते. हमहू ओकरे शिकार छी. ओतेक नीक संसथान सं इंजीनियरिंग के डिग्री लेलाक बादो बिहार में कुनो रोजगार नै भेटक कारण ही गाम छोड़ पडल.
पलायन रोकबाक लेल उपाय: पलायन के मुख्य कारण अछि समुचित जिबिकोपार्जन के अभाव. तहन त जिबिकोपार्जन के व्यवस्था केनाइ ही इलाज अछि एक्कर. ताहि लेल कृषि उद्योग, कुटीर उद्योग, लघु उद्योग अथवा उद्योग (कल-कारखाना) के विकास भेनाई जरुरी अछि. दुनिया के सभ सं नीक भूमि आ जल सं परिपूर्ण क्षेत्र में सिर्फ आ सिर्फ पानी-बाढ़ी के ठीक सं व्यवस्था क देल जाय त धरती स्वर्ग. पंजाब सनक बालु सं पूर्ण क्षेत्र सिर्फ पानि के नीक व्यबस्था के चलते पूरा देश के भोजन करा देत अछि, मुदा मिथिला ओहिना रहि गेल. बिहारक आधा जीडीपी के हिस्सा खेलाक बाद भी कोशी प्रोजेक्ट ओहिना के ओहिना अछि. मात्र इ प्रोजेक्ट नीक सं पूरा भेला सं आधा विकास सम्भव छल. क्षेत्र में कृषि उद्योग, कुटीर उद्योग, लघु उद्योग अथवा अन्य उद्योग के बढ़ाबा देला सं समुचित विकास सम्भव. इ त कहि सकै छी जे बिजली आ सडक के स्थिति नीक भेल अछि मुदा कानून व्यवस्था के स्थति बिल्कुल बढ़िया नै. कुनो तरहक उद्योग (कल-कारखाना) आदि स्थापित कर के लेल सुरक्षा अनिवार्य, अहि में आभाव के चलते ही इ क्षेत्र अहि सं बंचित अछि. तहन मिथिलावासी उठू, जागु आ सामूहिक प्रयास करू जाहि सं अप्पन क्षेत्र के समुचित विकास हो आ हम सभ अप्पन घर वापसी क सकी.
🙏🙏🙏धन्यवाद.🙏🙏🙏


c: text/html

text:
अखिलेश कुमार मिश्रा।
“मधुश्रावणी”
सभ सँ पहिले मधुश्रावणी शब्दक अर्थ बुझु। मधुश्रावणी दू शब्दक जोड़ सँ बनल अछि। मधु मतलब शहद आ श्रावणी अर्थात सावन में। सभ मिला कs ई बात भेल जे, जे काज या त्यौहार सावन में हो या मधु जेकाँ मीठ अर्थात मधु जेकाँ प्रिय हो, ओ भेल मधुश्रावणी। होबाको चाही। सभ सँ बेसी बिरह तs ऐह दू मास में सतबैत अछि, चाहे ओ मधुमास (वसंत) हो या सावन हो। मिथिलाक जे भौगोलिक स्थिति अछि ताहि में सावन बेसी पीड़ादायक अछि (बिरह कें दृष्टिकोण सँ)। तs अप्पन सभक पूर्वज अहि स्थिति सँ निपटs के लेल सावन में एक त्यौहार एहेन कs देलैथि जाहि में नवदम्पति चौदह पंद्रह दिन के लेल साथ ही रहैथि। हमरा हिसाबे तs ई व्यवहारिक दृष्टिकोण भेल। आब एक्कर धार्मिक महत्ता बुझल जाव।
मधुश्रावणी त्यौहार सावन महिनाक शुक्लपक्षक तृतीया तिथि कs मनाओल जाइत अछि। मुदा नवदम्पति के लेल अहि पूजाक आरम्भ सावन के कृष्णपक्षक पंचमी सँ ही आरम्भ भ जाइत अछि। मिला जुला कs कुल चौदह दिनक ई पूजा होइत अछि। कुनो कुनो बेर तेरह वा कुनो बेर पन्द्रह दिनक सेहो भs जाइत अछि। मुदा चौदह दिनक चौदह अलग कथा कें प्रावधान अछि, तैं चौदह दिन ही मानू। पूजा जे पंचमी दिन सँ आरम्भ होइत अछि ओहि में गौरी, गणेश, शंकर आ विषहरि के पूजा अछि। विषहरि मतलब पाँच नागिन कें रूप छैन्ह जिनका मिथिला में माता गौरी के पुत्री मानल गेल अछि। ई पूजा विशेष अहि लs कs जे मिथिलांचल में सावन में सौँसे पानि भरि जाइत तs सर्प आ सर्पदंशक प्रकोप सेहो बढ़ि जाइत अछि। तैं हुनकर पूजाक अलग महत्व।
पंचमी दिन सँ आरम्भ पूजा में नव विवाहिता भोर में गौरी आ अन्य सभ कें पूजा करै छैथि आ दिन में कथा सुनलाक बाद सजि-संवरि कs सखी सभ संगे फूल लोढ़s लेल जाइ छैथि। वैह बसिया फूल पात सभ सँ अगिला दिन पूजा होइत अछि। अहि बीच में सभ दिनक खाना पूर्णतया सासुर के अन्न ही होइत अछि आ वस्त्र सेहो सासुर के ही रहैत अछि। ई चौदह पंद्रह दिन पूजा में नवविवाहिता (मतलब जिनकर विवाहक प्रथम वर्ष छैन्ह) अप्पन नैहर में ही रहैत छैथि। प्रत्येक दिन गीत, हास परिहास सँग पूजा, सभ दिनक कथा अलग अलग अलग होइत अछि। गौरीक पूजन मुख्यतया माटिक बनल हाथी के ऊपर कैल जाइत अछि जे अत्यंत शुभकारी मानल गेल अछि जे पति कें ज्यादा उम्र के लेल होइत अछि।
अन्तिम दिन अर्थात मधुश्रावणी दिन नवकनियाँ अप्पन वर आ विधिकरी सँग पूजा करै छैथि। विवाह, चतुर्थी के बाद वर के द्वारा पुनः एक बेर सिंदूरदान होइत अछि। एक्कर बादे ही विवाह कें पूर्ण मानल गेल अछि। तदुपरान्त कनियाँ ठेहुन के ऊपर पानक पात राखि ऊपर सँ दीपक टेमी सँ हुनका तीन बेर दागल जाइत अछि। जे कनि कष्टकर तs अछि मुदा नवकनियाँ अप्पन उमंग में कष्ट साफे बिसरल रहैत छैथि। मान्यता तs ई अछि जे, जेक्कर फोंका जतेक पैघ तिनका वर ओहिना बेसी मान्थिन्ह। दिन-राति अनुने भोजन कैल जाइत अछि। अहि दिनक पूजा में वरक सिर्फ सहभागिता ही रहैत अछि। सभ विधि खाली कनियाँ ही करै छैथि। अहि दिन नवकनियाँक अतिरिक्त जे सधवा स्त्री छैथि सेहो अनुना राखै छैथि आ गौरीक पूजन करै छैथि। पंचमी आ मधुश्रावणी में वर ओतय सँ कनियाँ ओतय भारs सेहो आबैत छैन्ह। खास कs मधुश्रावणीक भार में तs कनियाँ पक्षक नजदीकक सम्बन्धी तक लेल कपड़ा (सिर्फ स्त्रीगण लेल) सेहो आबैत छैन्ह।
अहि त्यौहारक तs खासियत ऐह अछि जे एक संदर्भ सँ बुझु। हमरा विवाह वर्ष नव नौकरी के चलते छुट्टी के कमी रहै। नौबत एहेन रहै जे अगर मधुश्रावणी में दिल्ली सँ गाम जायब तs कोजागरा में गाम गेनाइ मुश्किल। तs हम अहि बारे में अप्पन बड़का भाइजी सँ पुछलौं जे की करी। ओ कहला जे बेसक अहाँ कोजागरा में गाम नै जैब तs कुनो बात नै, मुदा मधुश्रावणी में अवश्य जाउ।
🙏🙏🙏इति🙏🙏🙏

robotstxt: allowed

filter: keep


text:
— आभा झा।
सदिखन जुरायल रहू
मिथिलाक प्रकृतिपूजक संस्कृतिक अद्भुत पाबैन अछि जूड़-शीतल। पर्यावरण के स्वच्छ राखै के दिशा में ई पाबैन काफी महत्वपूर्ण अछि।एहि दिन लोक बसिया भोजन के ग्रहण करैत छथि।ग्लोबल वार्मिंग के रोकै लेल ई परंपरा वर्षों सँ मिथिला में चलल आबि रहल अछि।जूड़शीतल के दिन माँ- बाबी – काकी सभ माथ पर जल डालि जुड़ाबैत छथिन-
आशीर्वाद दैत छथिन। एहि दिन गोसाउन घर में भगवती के आगू जौ, सतुआ, आमक टिकुला चढ़ाओल जाइत अछि।एहि दिन तुलसी चौड़ा पर दू टा बांस के सहारे घैल सेहो लटकाएल जाइत अछि।घैल में छेद करि ओहि में कुश लगा देल जाइत अछि।जेहि सँ ठोपे- ठोप तुलसी पर खसैत रहैत अछि।एहि दिन भनसा घर के आराम देल जाइत अछि।मिथिला में एकटा पुरान परंपरा अछि जे हमरा सबके एहेन करबाक प्रेरणा दैत अछि। जूड़शीतल मिथिलाक एकटा एहने लोकपर्व थिक। आजुक समय में बहुत लोक एहि पर्वक जानकारी नहिं रखैत छथि , मिथिला में सेहो ई पाबैन सिमटैत जा रहल अछि।गाम सँ बाहर रहै वाला लोक सब में सेहो ई पाबैन विलुप्त होइत देखा रहल अछि।वैज्ञानिक महत्व के कारण आइयो एहि पाबैन के वजूद कायम अछि। मूलरूप सँ ई पर्व सूचिता अर्थात साफ- सफाई सँ संबंध राखैत अछि मुदा एकर मुख्य कारण ग्लोबल वार्मिंग सँ बचब अछि। एहि पाबैन के पहिल दिन सतुआइन आ दोसर दिन धुरखेल कहल जाइत छैक।
सतुआइन – एकर संबंध सत्तू सँ अछि। एहि दिन लोक सत्तू आ बेसन सँ बनल व्यंजन ग्रहण करैत छथि। एकर पाछू ई तर्क देल जाइत अछि जे सतुआइनक अगिला दिन चूंकि चूल्हा नहिं जरैत अछि, ताहि लेल एहि दिनक बनल भोजन लोक अगिला दिन सेहो खाइत अछि। गर्मी के समय में सत्तू आ बेसनक व्यंजन खराब हेबाक संभावना कम होइत छैक। सतुआइन दिन भोर में घरक पैघ छोट के माथ पर एक चुड़ूक पइन रखैत छथि, एकर पाछू ई कारण अछि कि गर्मी के मौसम में एना केला सँ माथ ठंढा रहैत छैक। एहि दिन गाछ में पइन देनाइ अनिवार्य होइत छैक। छोट सँ पैघ तक एक लोटा या बाल्टी में पइन भरि क ‘ गाछ सब में जरूर दैत छथि। एहि दिन गाछ में पइन देला सँ पुण्य होइत छैक।
धुरखेल- मिथिला में एहि दिनक बड्ड महत्व छैक। साल में ई एक दिन चूल्हा के कोनो प्रयोग नहिं कैल जाइत छैक। लोक एहि दिन बसिया भोजन करैत छथि आ भोर सँ ओहि स्थान के सफाई करैत छथि जाहि ठाम पइन जमा होइत छैक। जेना पोखैर, इनार,घैल ,टंकी आदि। परंपरा के अनुसार लोक सफाई के दौरान एक-दोसर के ऊपर पइन फेक दैत छथि या पोखरि, इनार सँ निकलल थाल- कादो सेहो फेक दैत छथिन। एकर सभक सफाई केला सँ पोखैर या इनार में नव जलक आगमन होइत छैक संग ही समाजक सब वर्ग आ जाति के बीच मेल – मिलाप बढ़ैत अछि। ई पाबैन होली जेकां लगैत अछि। शहरक लोक सब कूलर, फिल्टर, गैस चूल्हा के सफाई क’ एहि पाबैन के मनबैत छथि।मिथिला के कतेको शहर आ गाम में जूड़शीतल के मेला प्रसिद्ध अछि। एहि पाबैन के बचेबाक जरूरत अछि , एकरा पसारबाक जरूरत अछि। ई समाज कए धर्म आ जातिक बंधन सँ मुक्त करैत अछि। ग्लोबल वार्मिंग सँ बचबाक अछि त ‘ मनाउ जूड़शीतल।
जय मिथिला जय मैथिली।
आभा झा ( गाजियाबाद )


text:
लुधियाना स समदिया गिरिजेश
पंजाब क इंडस्ट्री मे गंभीर मजदूर संकट, लेबर कए कए उद्यमी मे खींचतान
जालंधर/ लुधियाना। बिहार मे विकास केतबा भेल एहि पर विवाद भ सकैत अछि, मुदा पंजाबक उद्यमी स अगर पूछल जाए त बिहार मे एतबा विकास जरूर भ रहल अछि जे पंजाब मे ऐतिहासिक मजदूर संकट भ गेल अछि। पहिने पंजाबक खेत मजदूरक बाट तकलक आब एहि ठामक उद्योग सेहो बिहारी मजदूरक संकट झेल रहल अछि। संकट एतबा विकराल भ चुकल अछि जे उद्यमी एकरा लेल राज्य आ केंद्र सरकार तक कए पत्र लिख चुकल छथि। पत्र मे कहल गेल अछि जे कईटा संकट स जूझि रहल पंजाब क इंडस्ट्री क लेल अकुशल लेबर क कमी एकटा नव आ विशाल संकट बनि गेल अछि। उद्यमीक कहब अछि जे पंजाब क इंडस्ट्रीज मे काज करनिहार ज्यादातर मजदूर बिहार स छथि। बिहार मे औद्योगिक विकास तेजी पकडि़ रहल अछि आ अगर इ तेजी बनल रहत त पंजाब मजदूरविहीन भ जाइत।
पंजाब मे दोसर राज्य स काज करनिहार मजदूर एहि औद्योगिक विकास मे तेजी स शिफ्ट भ रहल छथि। पंजाब मे 20 फीसदी स बेसी अकुशल मजदूर क कमी अछि। उद्यमी क परेशानी क कारण इ अछि जे पंजाबी युवक कए मजदूरी मे कोनो रुझान नहि अछि। ओ यूरोपियन आ अरब देश मे कामकाज क मौका तलाश रहल छथि। उद्योग नगर मैन्यूफैक्चर्स एसोसिएशन क प्रधान तेजिंदर सिंह भसीन क कहब अछि जे इंडस्ट्री मे नव अकुशल मजदूर नहि आबि रहल अछि, पहिने स जे छल ओ जा रहल अछि। एहन मे कुशल मजदूरक त गप छोडि़ दियउ,जे पिछला कई साल स अकुशल लेबर क तौर पर काज करि रहल छल, तेकरे ट्रेनिंग दकए स्किल्ड लेबर क तौर पर इस्तेमाल कैल जा रहल अछि। हुनक अनुसार बिहार जहि रूप मे आगू जा रहल अछि एहन मे पंजाबक अकुशल लेबर क समस्या तखने हल भ सकैत अछि, जखन पंजाबी युवक कए प्रोत्साहित करिकए इंडस्ट्री क दिस आनल जाए।
लघु उद्योग भारती क जिला सीनियर उप प्रधान पंकज धीर क कहब अछि जे स्किल्ड लेबर क कमी कए लकए केंद्र आ राज्य सरकार कए पत्र लिखल गेल अछि। पंजाब मे एहन औद्योगिक ट्रेनिंग सैंटर खोलबाक जरूरत अछि जतय इंडस्ट्रीज क जरूरत मुताबिक लेबर कए ट्रेनिंग देल जा सकए, संगहि इ सुझाव सेहो देल गेल अछि जे अगर एहन सैंटर जालंधर या लुधियाना मे खोलल जाए त एहि मे ट्रेनिंग मे आबै वाला खर्च क एकटा हिस्सा हम सब उठेबा लेल तैयार छी, मुदा सरकार दिस स एखन धरि कोनो जवाब नहि आयल अछि।
दोसर दिस स्थिति दिन प्रति दिन बदतर भ रहल अछि। लेबर क कमी क कारण उद्यमी क बीच लेबर कए लकए खींचतान बढ़ल जा रहल अछि। हर उद्यमी अपन लेबर कए लकए सतर्क अछि जे कहीं ओकर लेबर दोसर उद्यमी नहि खींच लिए। एकटा उद्यमी दोसर क लेबर ल जाइत अछि, त दूनू मे तनातनी भ जाइत अछि, कतेक ठाम त मामला धमकी तक पहुंच गेल अछि।


text:
गाम छुटि गेल अछि. शहरक सिहकैत महत्वाकांक्षी बिर्रो जेना चारू भर सं गोलिया नेने अछि. टस-मस होयबाक अवसर नहि.
दशकक कोलकाता प्रवास मे गाम आंगुर पर गिनल 3-4 बेर गेल होयब. एहि हिसाबें आब हमरा गाम आ गामक लोक बहरिया बुझैत अछि.
एक मित्र कहलनि जे ओ आब हमरा लिस्ट मे नहि रखने छथि. कोनो सामाजिक वा पारिवारिक काज मे पहुँचिते ने छियैक त' फेर केहन गमैया?
ओ सत्ते कहलनि. गाम सं कटल जा रहल छी. मात्र एक भावनात्मक डोर बन्हने अछि जकर एक छोर गामक ओहि पीपरक डारि सं बान्हल छैक जकर छांह मे पटिया ओछा पढैत नेनपन किशोरवयक डांग पकड़ने छल. आ तकर बादे हम समस्तीपुर सं टिरेन धयने छलहुँ जे हमरा कोलकाता केर टीटागढ़ मे आनि पटकने छल.
गाम जाइ छी तs लगइए जिनगीक पीसी केर जेना F5 बटन टीपल गेल हो. गाम जाइ छी तs पुबाइर टोल वाली काकीक रत्तन कें, बौआ काकाक खुरखुर कें, पितामहीक बरदक्खा कें, पितामहक सरबन कें, किरकेटिया मित्र सभक फेवीकोल कें आ ओकरा सभ कें तकैत छी जे गाम सँ प्रथमहि डेग उठबिते ने जानि कतय कोन दोग मे सन्हिया गेल.
गामक कोन-कोन तकैत छी ओकरा सभ कें जे अतीव महत्वाकांक्षी रूपेश सँ पिंड छोड़ा कतहु बिला जेना गेल अछि.
— रूपेश त्योंथ
#पेटारमेसं


text:
पटना । केंद्रीय मानव संसाधन विकास मंत्री कपिल सिब्बल कहला अछि जे बिहार क किशनगंज मे स्थापित भ रहल अलीगढ़ मुस्लिम विश्वविद्यालय (एएमयू) कैम्पस क सबटा कानूनी अड़चन दूर भ चुकल अछि। शीघ्र कैम्पस क निर्माण कार्य शुरू होएत। एएमयू कैम्पस क शीघ्र स्थापना लेल राशि विमुक्त करबाक मांग ल कए मंत्री लग पहुंचल बिहार क विभिन्न राजनीतिक दल क एकटा शिष्टमंडल से गप करैत सिब्बल कहला जे एएमयू कैम्पस क निर्माण मे आ रहल सबटा कानूनी बाधा दूर भ गेल अछि। निर्माण कार्य शुरू करेबा लेल राष्ट्रपति स मंजूरी मांगल गेल अछि। हुनकर स्वीकृति भेटला पर निर्माण कार्य शुरू क देल जाएत। किशनगंज क सांसद मौलाना असरारूल हक क नेतृत्व मे गेल शिष्टमंडल मे विधान परिषद मे नेता प्रतिपक्ष प्रो.गुलाम गौस सेहो शामिल छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text: जनकपुरधाम,29 अक्टूबर 2022।।मिथिलाक लोक आस्थाक पर्व छठिपर्व विधिवत काल्हि स’ सुरु भेल। चारदिन धरि अत्यन्त नियम निष्ठापूर्वक मनाओल जाएबला छठिक पहिलदिन काल्हि‘नहायखाय’ स’सुरुवात भेल। ब्रतालुसभ नहाय-खाय क अरबा अरबाईन भोजन कएलीह। आई दोशर दिन साँझ प्रसादक रुपममें चाउर, मिठा आ दुध मिलाक’बनाएल खीर ग्रहण क’ खरना करैत छथि।तहिना तेसर अर्थात मूलदिन डूबैत सूर्यकेँ अर्घ देबाक लेल घर स’ पूजाक सबटा समान सभ घाटपर ल’जा’क सूर्यदेवके अर्घ देल जाइत अछि। चारिम दिन सोमबार भोरमे उगैत सूर्यकेँ अर्घ देलाक बाद छठिपर्व विधिवत समापन होइत अछि ।छठिपर्वमें बाँसक छिट्टी, डग्री, मटिक कोसिया कुरबार, हाती लागयतक समानसभ चढाओल जाइत अछि । तहिना प्रसाद रुपमेँ ठकुवा, भुसुवा, केरा, खाजा मिठाइ, उखि, हरैद,भन्टा, आदि एवं विविध प्रकारक मिठाई तथा फलफुल सूर्य देवता अर्थात दिनानाथलाई चढाउल जाइत अछि । यहि पर्वकेँ कृषिसँ सबन्धित भेला स’ किसानसब उबजोने तरकारी आ फलक अर्घ देल करैत अछि ।अर्घ देनिहारि ब्रतालु ४८ घन्टाधरि निर्जल उपबास बैसल करैत अछि । छठि पर्वमें सूर्य भगवान अर्थात दिनानाथकेँ अर्घ देबय लेल बनाओल जाएबला प्रसाद आ ओरियोन सेहो अत्यन्त नियम निष्ठापूर्वक क’र परबाक भेला स’ छठिकेँ निष्ठा आ कठोर पर्वक रुपमेँ मानल जाएत अछि।


text:
महाराजाधिराज कामेश्वर सिंह स्मृति व्याख्यानमाला
ईशनाथ झा
दरभंगा । प्रसिद्ध समाजशास्त्री डॉ एन जयराम कहला अछि जे मजदूर जखन पलायन करैत अछि त अपना संग अपन संस्कृति सेहो ल जाइत अछि, जेकर सबस पैघ प्रमाण त्रिनिनाद अछि जाहि ठाम भारतीय मजदूर अपन सामाजिक आ सांस्कृतिक मूल्यक स्थापना केलक आ आइ ओ सबस मजबूत सामाजिक आ सांस्कृतिक समूह अछि।
श्री राम महाराजाधिराज कामेश्वर सिंहक १११म जयंती पर आयोजित महाराजाधिराज कामेश्वर सिंह स्मृति व्याख्यानमालाक तहत त्रिनिदाद-टोबैगो मे गिरमिटिया मजदूर विषय पर व्याख्यान द रहल छलाह। अपन विद्वतापूर्ण, विशद् आ व्यापक व्याख्यानमे डॉ जयराम डेढ़ सौ साल मे बिहार आ उत्तर प्रदेश क गिरमिटिया मजदूरक पलायनक कारण विवशता पर गंभीरता पूर्वक अपन विचार रखलनि। संगहि हुनक मंतव्यमे ई मजदूर लोकनि कोना अपन सभ्यता-संस्कृति, रीति-रिवाज, खान-पान, पहिरन-ओढ़न, भाषा-बोली आदिकें बचाकें रखबाक संघर्ष कयलनि आ मजदूरी करबाक अपन नियतिकें दुतकारैत सत्ताक शीर्ष पर पहुँचलाह, तकर विवरण प्रभावशाली ढंग सँ रखलनि।
महाराजाधिराज कामेश्वर सिंह कल्याणी फाउंडेशन, कल्याणी निवास, दरभंगाक तत्वावधान मे आयोजित भेल एहि समारोह क अध्यक्षता केलनि मिथिलाक लब्धप्रतिष्ठ अर्थशास्त्री डॉ डी एम दिवाकर ( पूर्व निदेशक, ए एन सिन्हा इंस्टीट्यूट ऑफ सोसल साइंसेस, पटना)। महाराजाधिराज कामेश्वर सिंह कल्याणी फाउंडेशनक मुख्य न्यासी आ प्रसिद्ध वैज्ञानिक पद्मश्री डॉ मानस बिहारी वर्माक कुशल संचालन मे कार्यक्रमक प्रारंभ भेल मिथिलाक गौरवगान “जय-जय भैरवि असुर भयाओनि ….” क सुमधुर गायन सँ। तत्पशचात् महाराजाधिराज सर कामेश्वर सिंहक चित्र पर आगत अतिथि एवं उपस्थित विद्वत्जनक द्वारा श्रद्धांजलिस्वरूप पुष्पमाल्य चढ़ाओल गेल।
एकर बाद “आइने-तिरहुत” नामक पुस्तकक लोकार्पण कयल गेल। ध्यातव्य अछि जे ई पोथी मूल रूप संँ उर्दूमे लिखल गेल अछि जे तिरहुत राजक समयक सिंहावलोकन करबाक अद्भुत क्षमता प्रदर्शित करैत अछि। नवीन कलेवरक संग आयल ई पोथी मूल उर्दूक संग हिन्दी आ अंग्रेजी मे अनुवाद सेहो प्रस्तुत करैत अछि जे एकर आकर्षणकें बढ़बैत अछि। डॉ सुलेमान मंजर साहब, जे एकर हिन्दी अनुवादक छथि, एहि पोथीक विषयमे विशद् वर्णन केलथि आ जनतब देलनि जे ई पोथी मिथिलाक तत्कालीन सामाजिक, सांस्कृतिक आ आर्थिक व्यवस्थाक इतिहासक महत्वपूर्ण दस्तावेज थिक जकर अध्ययन समस्त मिथिलावासीक संग-संग इतिहासमे रुचि रखनिहार सब लोककें करबाक चाही।
कार्यक्रमक अध्यक्ष डॉ डी एम दिवाकर अपन संक्षिप्त वक्तव्यमे अही श्रृंखला कें आगू बढ़बैत अपन जड़ि तकबाक प्रयास केलनि आ मिथिलावासीक संघर्षशीलताक व्याख्या केलनि।
कामेश्वर सिंह दरभंगा संस्कृत विश्वविद्यालय, कामेश्वरनगर, दरभंगाक पूर्व कुलपति डॉ रामचंद्र झा अपन धन्यवाद ज्ञापन विशुद्ध संस्कृत मे केलनि आ सभा समाप्तिक घोषणा भेल।
एहि अवसर पर महाराजाधिराज कामेश्वर सिंह कल्याणी फाउंडेशन द्वारा प्रकाशित प्रायः सबटा पोथीक प्रदर्शन आ विक्रय सेहो कयल गेल।
प्रबुद्ध श्रोतागण सँ पण्डाल भरल छल। डॉ भीमनाथ झा, डॉ फूलचंद्र मिश्र ‘रमण’, डॉ विजय मिश्र, कर्नल मायानाथ झा, श्री शरदिंदु चौधरी, श्री अमल झा, डॉ हरनाथ ठाकुर, एवं कतिपय अन्य साहित्यकार, विद्वान, गवेषक, शोधार्थी क उपस्थितिमे ई कार्यक्रम अत्यंत सफल रहल।
संपूर्ण कार्यक्रमक पृष्ठभूमि मे डॉ श्रुतिकर झा एवं श्री पारस नाथ सिंह ठाकुरक अमूल्य श्रम आ संयोजन प्रभावकारी छल।


text:
ओ व्यक्ति सम्मान योग्य नहि
जे स्वयं अपन भाषाक सम्मान नहि करय ओ व्यक्ति सम्मान योग्य नहि भऽ सकैत अछि। हालांकि एहि भ्रम मे बहुतो लोक फँसल अछि, ओकरा अपना होइत छैक जे अपन भाषाक बदला हिन्दी या अंग्रेजी बाजब त लोक बेसी पैघ आ पढ़ल-लिखल विद्वान् बुझत, लेकिन ओकर स्वयं केर आत्मा पर्यन्त ओकर एहि समझ केँ कहियो संग नहि दैत छैक। एकर एकटा बड पैघ प्रमाण ई छैक जे एहि तरहक व्यक्तिक मृत्युक समय बड़ा भयावह होइत छैक। कतेको लोक एहि विन्दु पर चौंकल होयब, लेकिन हम अत्यन्त सहजता सँ अहाँ केँ आग्रह करब जे अपन पास-पड़ोस मे कनेक नजरि दौड़ाउ, कियो-न-कियो अहाँ केँ अवस्से देखा जेता जे भरि जीवन अपन भाषा केँ छोड़िकय अपन धियापुता आदिक संग आन भाषाक प्रयोग करबाक आदति विकसित करैत छथि आर अहाँ हुनकर अन्तिम समय पर नजरि दियौक, उपरोक्त दावाक सच्चाई स्वयं पता लागि जायत।
एखन एक गौरव झा विहपुर (भागलपुर) निवासी लिखलथि जे हमरा मैथिली नहि बाजल (लिखल) होइत अछि, हमर भाषा अंगिका थिक। हम हुनका सँ अंगिका लिखबाक आग्रह कयल, कारण मैथिलीक छिका-छिकी बोलीक नाम बाद मे अंगिका राखल गेल अछि। मैथिली लेल अंगिका या बज्जिका या ठेंठी या एतय तक कि मगही पर्यन्त समान भाषा थिकैक। एकटा मैथिली बजनिहार-बुझनिहार लेल सहजहि भोजपुरी, हिन्दी, बंग्ला, नेपाली आदि अनेकन भाषा सुलभ ग्राह्य भऽ जाइत छैक। एहि सब भाषा सँ प्राचीन मैथिलीक अपन लिपि आ साहित्य संग अनेकन प्राचीन पान्डुलिपि, शिलालेख, आदि भेटैत छैक। मुदा एहि भाषा लेल राज्य नहि रहि जेबाक कारण, राजकीय संरक्षण, राजकाजक भाषा आ शिक्षाक माध्यम भाषा नहि बनि सकबाक कारण ई बहुत समस्या मे अछि। समस्या एतेक तक जे मैथिलीभाषी (विभिन्न बोलीवला) लोक केँ अपनहि भाषा प्रयोग मे लज्जाक अनुभूति होइत छैक। बहुतो लोक भाषा भ्रष्टाचार अर्थात् अपनहि सँ अपन भाषा केँ त्याग कय आन भाषा अंगीकार करैत अछि। लेकिन, ओकर जीवन आ अस्तित्व ओतहि समाप्त भेल बुझू जतय ओ अपन भाषा छोड़ि देलक।
आजुक समय मे भाषा छोड़निहार भले कतबो तर्क आ अपना केँ बदलबाक पक्ष (समर्थन) मे तथ्य आदि राखैत छथि, लेकिन हम सीधा परिणाम देखय लेल अनुरोध करैत एतबा कहब जे हुनकर अस्तित्व केना समाप्त भऽ जाइत अछि ताहि पर गौर करियौक। एकटा उदाहरण देबय चाहब। गामक बच्चू बाबू बड़ा दुलार सँ अपन बच्चा सभ संग हिन्दी बाजि गामक लोक लग बड़का लोक बनबाक कोशिश करैत छलाह। कियो टोकि दइन त चट कहि देथिन जे ई सब शहर-बाजार मे रहैत अछि, मैथिली बजबाक आदति सँ सोसाइटी मे घिनताई होइत छैक, बाहरी समाज सँ बराबरी ओहदा लेल हिन्दीक आवश्यकता छैक। धीरे-धीरे ओ बच्चा सभक संस्कार सेहो मैथिलेतर होइत गेलैक। विवाह सेहो हिन्दीक बिन्दी लगेनिहाइर कनियाँ सभक संग भेलैक। माता-पिता प्रति श्रद्धा-भाव मे स्वाभाविके रूप सँ मैथिलेतर संस्कारक प्रभाव देखल गेलैक। आब बच्चू बाबू स्वयं केँ बड़ा उपेक्षित बुझल करथि… लेकिन हिन्दीक वैह कहावत जे मरता तो क्या नहीं करता से वाली बात। करता त करता की! हुनकर नाति-पोता सब जे भेल से खाँटी हिन्दियायल, टोन सेहो बदलल…. बुढापाक समय जखन बजबो करनि त अपनापनक अभाव बुझाइन। धीरे-धीरे दुनू बुढा-बुढी मृत्युक बाट जोहैत समाप्त भऽ गेलाह। गाम सेहो छुटिये गेल छलन्हि। धिया-पुता मे गाम प्रति कोनो मोह-माया रहबे नहि करैक आ नहिये ओहेन संस्कार जे घुरिकय देखहो लेल कहियो आओत…! समाप्त भऽ गेलैक सारा जुड़ाव। गामहु केर लोक सब बिसरि गेलैक। आब बच्चू बाबू नाति-पोता सभक विवाह सेहो मैथिलेतर परिवार, जातीय मर्यादा आ कि संस्कार सँ सेहो दूर… कियो जापान, कियो जर्मनी, कियो बंगलुरू त कियो गुजरात…! एहेन बच्चू बाबू अहाँ-हमरा गाम मे अफरात संख्या मे नजरि आबि जेता। कहू जे हिनका अहाँ-हम अस्तित्व मे गनबनि? कदापि नहि।
भाषा मनुष्यक मौलिक पहिचानक मुख्य आधार होइत छैक। जेकर जन्म जाहि परिवार मे भेल, जाहि संस्कार आ परिवेश मे ओ पलल-बढल, ओकर आत्मा सदैव वैह भाषा मे रितैत छैक। भाषा मात्र एहेन मूलतत्त्व थिकैक जे अहाँ चुप्पो रहैत छी त मोने-मोन अपना आप सँ किछु न किछु चर्चा चलिते रहैत अछि। ताहि समय अहाँ निश्चित अपन मातृभाषा मात्र केर प्रयोग करैत छी। आ जँ स्वयं अपन मोन, बुद्धि, प्राणेन्द्रिय, ज्ञानेन्द्रिय, कर्मेन्द्रिय, अहं सहितक आत्मा सँ सेहो एहिना आडम्बरी व देखाबटी भाषाक प्रयोग करब त कतेक समय धरि ठीक रहब से विचारि सकैत छी। या त अहाँ पागल भऽ जायब या फेर सत्रह तरहक रोग अहाँक काया मे निवास करय लागत। वाणी सँ जीवन केँ सही-सटीक दिशा भेटैत छैक। वाणी मे मिथ्याचार या देखाबटीपन बड खराब परिणाम दैत छैक। तेँ, हमर पाठक सँ हमेशा हम यैह आग्रह करैत छी जे कोनो सुरत मे अपन मूल भाषा केँ नहि छोड़ू। ॐ तत्सत्! हरिर्हरिः!!
हरिः हरः!!


text:
संजय झा ‘नागदह’, दिसम्बर १३, २०१५. मैथिली जिन्दाबाद!!
दिनांक १२ दिसम्बर २०१५ साँझ ३ बजे सँ विद्यापति समारोहक आयोजन मिथिलाक एक प्रसिद्ध विद्वत् गाम “नागदह” मे मध्य विद्यालयक प्रांगण लंग मनायल जा रहल अछि।
एहि कार्यक्रम केर उदघाटन मुख्य अतिथि भूतपूर्व बेनीपट्टी विधायक विनोद नारायण झा एवं विधान पार्षद श्री सुमन महासेठ द्वारा कैल गेल। संगहि एहि कार्यक्रम मे मिथिलाक प्रसिद्ध गायक कुञ्जबिहारी मिश्र केर विशेष सहभागिता भेल अछि।
गायक कुञ्जबिहारी मिश्र केर महान् कृति मैथिली गायन कैसेट राम – विवाह जेकरा सब वर्ण आ वर्गक लोक हृदय सँ स्वीकार करैत मगन भऽ सुनैत अछि ताहि लेल मिथिलाक गौरव मार्तण्ड उपाधि सँ सम्मानित कएल गेलनि।
नागदहक दुइ सिद्धहस्त नाम एक स्वर्गीय डॉ प्रभाकर झा जे करीब २० वर्ष सँ बेसि धरि बनारस हिन्दू विश्वविद्यालयक फ्रेंच बिभाग केर बिभागाध्यक्ष रहलाह आर संगहि फिजी आ मेडागास्कर मे भारतक राजदूत सेहो रहलाह, जिनकर गत वर्ष दिल्ली मे स्वर्गारोहण भेल छलन्हि – तहिना दोसर नागदहक समाजसेवी आर कांग्रेसक वरिष्ठ कार्यकर्ता स्वर्गीय नृपेन्द्र झा प्रति सेहो संवेदना लेल एक मिनट केर मौन राखैत विशेष श्रद्धाञ्जली देल गेल छल।
तदोपरान्त महाकवि विद्यापति केर स्मृतिक क्रम मे विद्वत गोष्ठी आर ६ बजे साँझ सँ गद्य गोष्ठी, आर फेर ९ बजे राति सँ महेन्द्र मलंगिया जीक लिखल “छुतहा घैल” नाटकक मंचन कैल गेल। आइ एहि कार्यक्रम मे रंगारंग सांस्कृतिक कार्यक्रमक आयोजन होयत।


text:
राधा
राधा, जेकरा राधिका, राधारी आ राधे सेहो कहल जाइत अछि, वैष्णववाद परम्परामे एक हिन्दू देवी छी। ओ एक दूधिया (गोपी), प्रेमी आ हिन्दू भगवान कृष्णक मध्ययुगीन युग के ग्रन्थसभमे सभसँ अधिक प्रतिनिधित्व वाला साथी छी। ओ हिन्दुत्व के देवी परम्परा शक्तिक सेहो एकटा हिस्सा छी, आ लक्ष्मीक अवतार मानल जाइत अछि।
भारतक किछ क्षेत्रसभमे राधाक पूजा कएल जाइत अछि, खास करि के पश्चिम बङ्गाल, असम, मणिपुर आ ओडिशामे वैष्णव। अन्यत्र, ओ निम्बार्का सम्प्रदाय आ चैतन्य महाप्रभु आ चण्डीदाससँ जुड़ल आन्दोलनसभमे सम्मानित अछि।
राधाक आत्माक रूप के रूपमे मानल जाइत अछि, कृष्णक लेल हुनकर लालसा आध्यात्मिकता आ दिव्य के लेल एक प्रतीकात्मकता के रूपमे देखल जाइत अछि। ओ अनेकौं साहित्यिक कार्यसभक प्रेरित कएल गेल अछि, आ कृष्णक साथ हुनकर रास-लीला नृत्य अखनो धरि अनेकौं प्रकारक कलासभक प्रेरित करैत अछि।
सन्दर्भ सामग्रीसभ[सम्पादन करी]
- ↑ सन्दर्भ त्रुटि: अमान्य
टैग;
coulter276नामक संदर्भ की जानकारी नहीं है
- ↑ Constance Jones, James D. Ryan (2007). Encyclopedia of Hinduism. Infobase Publishing. प॰ 341. आइएसबिएन 978-0-8160-5458-9.


text:
कलकत्ता मैथिलक काबा-काशी अछि आ से एकर अपन अवदान रहलैक अछि. आरंभहि सं कलकत्ता प्रवासी भाषा-संस्कृति कें संपोषित केलनि अछि. एकर ने मात्र पुरान परंपरा रहल अछि अपितु एखनो धरि लगातार लगभग सब क्षेत्र मे कलकत्ताक भूमि पर काज भ' रहल अछि. नाटकक बात करी त' बीतल तीन दशक सं कोकिल मंच महानगर मे कलाकार तैयार करबाक संगहि कतिपय निर्देशक सेहो तैयार केलक अछि. एकरे प्रतिफल अछि जे नाटक विधा पर काज केनिहार नबका हेंज नजरिक सोझां उपस्थित अछि.
"नाट्य उपक्रम कें ल' निर्देशक गंगा झा केर योगदान आ कर्मठता कें युग-युग धरि स्मरण राखल जाएत."
एहि तीन दशक मे तीन दर्जन नाटकक ओ निर्देशनक संगहि नाट्य लेखन, अनुवाद आदि क्षेत्र कें सेहो समृद्ध केलनि अछि. मैथिली रंगमंच मे हिनक योगदान कें देखैत 'मैलोरंग' दिस सं निर्देशक गंगा झा कें पहिल श्याम दरिहरे रंग सम्मान सं सम्मानित कएल गेलनि अछि. हिनका ई सम्मान किछु दिन पूर्व दिल्ली मे आयोजित कार्यक्रम मे देल गेलनि अछि.
निर्देशक गंगा झा केर कर्मभूमि कलकत्ता आगमन पर महानगरक बुद्धिजीवी लोकनि अभिनंदन समारोह आयोजित केलनि. एहि अवसर गंगा बाबू कें पुष्पगुच्छ, दोपटा आदि सं अभिनंदित कएल गेलनि. रविदिन 3 मार्च कें बागबाजार लाइब्रेरी सभागार मे आयोजित कार्यक्रम मे उपस्थित बुद्धिजीवी लोकनि गंगा झा केर योगदानक चर्चा केलनि त' संगहि रंगमंचक आनोआन पक्ष पर विमर्श प्रस्तुत केलनि.
कार्यक्रमक अध्यक्षता वरिष्ठ साहित्यकार रामलोचन ठाकुर केलनि त' संचालन रंजीत कुमार झा ओ भवनाथ झा संयुक्त रूप सं केलनि. एहि अवसर पर कवि विद्यानंद झा, बिनय भूषण, नबोनारायण मिश्र, भास्कर झा, मिथिलेश कुमार झा, डॉ. अनमोल झा, ब्रजेश झा, ललित मिश्र, अमल किशोर मिश्र, कामेश्वर कमल, प्रेम झा, आमोद कुमार झा, चंदन कुमार झा ओ रूपेश त्योंथ सहित कतिपय बुद्धिजीवी लोकनि कलकत्ताक मैथिली रंगमंच पर अपन विचार रखलनि.
ज्ञात हो जे 'मैलोरंग' एहि सं पहिने कलकत्ताक रंगमंचीय अवदान कें अकानैत दयानाथ झा, किरण झा ओ रंजीत कुमार झा कें सम्मानित क' चुकल अछि.
>> मिथिमीडिया केर YouTube चैनल Subscribe करी.
Tags: News भाषा-साहित्य हालचाल


text:
एकटा व्यक्तिगत ओझरायल भावना क सोझरा कए सिनेमाक माध्यम स सार्वजानिक केनाई एतेक सुलभ काज नई होइत छैक।
विश्व भरि मे रंग बिरंगक सिनेमा बनल छै आ बनैत रहैत छै एक स एक काम्प्लेक्स विषय वस्तु पर निक स निक सिनेमा तैयार होइत रहल अछि।
भारतीय सिनेमा में सेहो हिंदी आ अन्य प्रांतीय भाषा में भावुक मनः स्थिति कए रजत पट पर दृश्य श्रब्य माध्यम मे रखबाक खूब प्रयास भेल अछि ।
मैथिलि सिनेमाक करीब ६० बरखक इतिहास मे एहेन प्रयास नहीं देखल गेल रहय अखन धरि । “गामक घर” मैथिली सिनेमा उपक्रम पर एकटा सांस्कृतिक आ वैचारिक मोहर लगबैत अछि आ ई स्तुत्य प्रयास मे प्रथम आ अग्रणी बनैत अछि ।
निर्जीव वस्तु कतेक जीवंत होइत अछि आ ओकर मनोदशा समय परिस्थिति आ मानव जीव संग कतेक उतार चढ़ाव के देखैत अछि यैह समयकाल कए नापि रहल अछि मैथिलि सिनेमा “गामक घर”।
सिनेमा मे नायक नहि अपितु चरित्र निकैल क बाहर होइत अछि जाहि मे एकटा घर, आंगन, दलान, दुरखा, धिया पुता अपन बदलैत समय साल संग दर्शक स सम्वाद करैत अछि आ दर्शकक भावना स अपन सम्बन्ध स्थापित करैत अछि।
तीन पीढ़ी मे घर आंगन कोना बदलि जाएत अछि एकर दस्तावेजी स्वरूप, यथासम्भव सामान्य आ मौलिक प्रस्तुति, अनावश्यक नाटकीय आडम्बर स हटिकए’ ई सिनेमा एकटा कथा कहब मात्र सँ आगू बढि दर्शकक भावना आ मनोदशा कए स्पर्श करैत अछि।
ई सिनेमाक माध्यम स अनेकों “गामक घर”आ परिवार प्रश्न करैत अछि अपन समाज सँ, अपन प्रान्त सँ अपन सरकार सँ, कि जदी आजीवका लेल घरक परिवार अन्य प्रान्त मे पलायन क जाएत त “गामक घर” आंगन शून्य किएक भ जायत अछि?
की “गामक घर”परिवार लेल एकटा सामयिक उत्सव मे मिलन क केंद्र मात्र बनि क रही गेल अछि या ओहो स निचा खसि पडल अछि?
परिवारक श्रेष्ठ बुजुर्ग क वचन मानि लेबाक मात्र लेल अपन “गामक घर” पर कोनो संस्कार उत्सव करि वा अपन विचार आ उत्साह सेहो जुडल रहय “गामक घर” आंगन आ पारम्परिक परिवेश मे संस्कार अनुष्ठान आयोजन करबाक लेल?
हम महानगर मे 2 बीएचके फ्लैट किन लेलौ त “गामक घर” क कोनो मूल्य नहि रहि गेल?
एही तरहक बहुत रास प्रश्न “गामक घर” सिनेमा स निकलैत अछि आ बिला जाएत अछि । महानगर मे बसि रहल मिथिलाक कुहरैत समाज मे जतय वन बीएचके, टू बीएचके फ्लैट किन लेनाई गौरव के पर्याय बनि चुकल अछि।
विडम्बना ई आर बेसी जे ई सिनेमा अखन महानगर क अंतर्राष्ट्रीय स्तरक फिल्म उत्सव मे देखबाक अवसर भेटल, विश्व भरि क सिनेमा संग एहि फिल्म कए वैश्विक सिनेकर्मी समाज मे खूब प्रोत्साहन, स्नेह आ सम्मान भेट रहल छैक मुदा ई सिनेमा अपन दर्शकक बीच कहिया आओर कोना पहुँचत से कहनाई बड्ड कठिन आ अनिश्चित अछि।
छठिहारक उत्सव क वातावरण स सिनेमा शुरू होइत अछि आ छइठ क उत्सव संग आगू बढैत उपनयन क उत्सव के तैयारी हेतु घरक मरम्मति होयबाक दृश्य पर घरक चारि-खपड़ा इत्यादि हटेबाक मौलिक आ मार्मिक ध्वनि विन्यास पर सिनेमा संग ओ “गामक घर” अपन अंत होइत देखैत अछि।
सिनेमा में मुख्य रूप स दादी क भूमिका स्पष्ट अछि जे गृह संचालिका के रूप मे एकटा परिवार कए समेट कए रखबाक भरिसक प्रयास करैत रहि जैत छथि । घरक कोठरी, कोना, कुर्सी, कोच, पलंग, चौकी, बर्तन-बासन, आ तुलसी चौरा धरि अपन चरित्र मे मुखर आ स्पष्ट भ बाजि रहल छथि, बहुत किछु जे हृदय क स्पर्श केने बिना अहाँक नहि छोड़त।
एकटा नाटककारक परिवार, बाप, पित्ती, भाई भातिज, दियाद सहोदर, गार्जियन, सौस पुतौह क आत्मीय सम्बन्ध, दियादनी सभक आंतरिक मनोभाव, बाध बोन, खेत पथार, पढ़ाई, लिखाई, नौकरी, चाकरी, डाक्टरी, भोज भात, गामें मे रहि गेल युवक की व्यवसाय करय, कोना जीवन चलत, आ संगहि छोटका सन कैमरा मे स्मृति शेष रखबाक लेल फोटो झिकनाई कतेको रास उपक्रम आ प्रश्न, विलक्ष्ण विवेचना शून्य स अनंत धरि करैत मात्र डेढ़ घंटा मे धीपल लोहा देह पर राखि दैत अछि ई फिल्म जे की अहाँक शीतलहरी में कठुआयल सन मोन के ऊष्मा प्रदान करैत अछि।
अद्भुत छायांकन, “गामक घर” जयबाक रस्ता मे एकटा गाछक ३० सालक यात्रा, गाछक स्वरूप कोना बदलि गेलैक, गाछक माध्यम स प्रतीकात्मक दृश्य आ विश्लेष्ण एही भाव कए आर बेसी स्पष्ट करैत अछि। लेखकीय आ निर्देशन सोच ई सिनेमा के ओतबे जटिल बनबैत अछि आ स्क्रीन पर प्रस्तुति तेहने स्पष्ट आ सोझरायल अछि।
सिनेमा देखैत अहाँ हेरा जायब आ फेर भेंट होयत अहाँक अपन गामक घर स ।
बहुत सम्भव अछि जे अहाँक नयनक कोर सँ किछ अश्रु जल बाहर निकलबाक लेल अपन मार्ग प्रश्स्त करय।
यैह कथा कहैत अछि मैथिली सिनेमा “गामक घर”
बहुत नीक अचल मिश्र निर्देशक आ टीम
अहाँ सभ पर गर्व अछि।
विकास झा : लेखक फिल्मकार छथि । हिनकर सिनेमोटोग्राफी कमाल क होएत अछि । संगे अहॉं लेखक सेहो छी । सोशल मीडिया पर अपन बेबाक टिप्पणी लेल जानल जाएत छथि ।


text:
आदरणीय प्रधान सेबक जी,
सैकड़ो लाख मुँह मुखपोति पर माटि पानिक रंग मे लौलीन भेल अछि।चारु कात अहाँ नामक रमनामा जाप भ रहल अछि। ठेहियाएल भारती विश्व प्रणेता बनि चहकि रहलिं हैं।विश्वाकाश मे पुनः हिनक शंखध्वनि गुंजयमान भ रहल अछि।आ अहि सभक श्रेय अहिक प्रगाढ़ आ दूरदर्शी सोंचक परिणाम अछि।मुदा बीच में इ किदन -कँहादन की सुनी रहल छी । गामक पढ़ुआ हमर दोस लिखैत अछि जे इ महजाल छै आ सागरक ओहि पार बला मलाह सब अपन देशक लोक के बोर द बंसी में गाँथि रहल छै।इ मकरजाल बला डिजाइन देखि हमरो कनेक संका होइएया।अहुना बेपारक चमरचोँछ मे अपन अतीत बड़ भुगतने अछि तकर विशेष अखियास राखब। चौक पर बुधना बेसी काल internet nutrility पर बजैत रहैत अछि।नै जानी इ कोन बियाधिक नाम छै मुदा अतबा बुझना गेल अछि किछु गंभीर मामिला छैक आ ओकर कहब रहै जे फोटो बदलिते पाछु मे सांकेतिक रुपे हम सब internet.org के अनचोके मे समर्थन क दै छियै,जाहि सौं अहि न्यूट्रिलिटी पर संकट आबि सकैत छै।मुदा लोचन भाइ आइ साँझ मे जुकरबर्ग केर पोस्ट पढ़ि हमरा सभक अहि शंका केर समाधान केला।अहुना हम सब छाँह देखि समयक ठेकान कर बला लोक अतेक की जाने गेलियै।अहाँक फोटो आ गलजोरिक मादे मारिते रास हास्य-व्यंग देखल आ सुनल।अपन जे ओकाति रहे से लगा अहाँके गल हार पहिराओल आब आगु अहाँक काज अछि तैं निफ़िक्कीर काज राज मे रमल छी।
आइ फेर करेज छलनि भेल अछि।किछु जयचंद सभक माथ अहाँक नेतृत्व में भारतक उठैत माँथ सौं झुकि रहल छै।ओ सब फेर पुरना फुसियाह खाता खोलि अहाँ सौं हिंसाब मँगैत अछि। मुदा अहाँ डटल रहु,अहि सब पर कान बात नै दिय।अखन बढ़ किछु करबाक अछि।
ओना त खेत मे धानक हरियरी आ दलान पर चुनावक गप्प मे जिनकी नीक कटि रहल अछि मुदा परोसियाक हाल देखि करेज दरकैत अछि।सिया माइ केर नैहर मसान बनल अछि आ अपन मुँहलगुआ सहोदर आन लोकक ग्रास बनि रहल अछि।काठमांडू सौं कपिलवस्तु धरी शंकर आ गौतमक संतान आमिल पीबी जनकपुर आ अयोध्याक पावन डोरी केर खंडित करवाक जतन क रहल अछि।अहाँक चातुर्य कुटनीतिये टा अहि केर किछु स्थायी निदान करतै इ आश बड्ड लोक के छै ।
हम सब अहाँक मुहीम डिजिटल इंडिया सौं जूर चाहैत छी मुदा पिछला छ मास मे नेट पैक केर दाम ₹98 सौं ₹198 भ गेलैक अछि।मुहिमक सफलता हेतु अहि के कम करब आवश्यक अछि।जनधन योजना सौं बैंक में खाता खुजि गेल आ अटल पेंसन योजना सौं बुढ़ारी मे आशाक इजोत अबैत अछि। अहाँक इ सब आउ भाउ देखि करेजा फूल लगैत अछि आ आब अपना के असगर नै बुझैत छी। आशा जे अहि दम्मा के मान राखब। विशेष अगिला बेर..
अहाँक शुभेक्षु:-
विकाश झा ।


text:
प्राप्त खबैर केर मुताबिक जहानाबाद जिलाक रहिवासी विनोद कुमार पछिला कैको मास सँ बीमार छलाह आ हुनकर इलाज पटना के पीएमसीएच अस्पताल मे चलैत छलैन्ह। इलाजक दौरान गुरु दिन अप्पन अंतिम सांस लेलनि। हुनकर मौतक खबैर हुनकर बेटा क' देल गेल मुदा बेटा हुनकर अंतिम दर्शन करबाक लेल सेहो नहि पहुंचल, जाहिक बाद हुनकर तीनो बेटी खुद हुनकर अर्थी क' कंधा दैत हुनका श्मशान घाट ल' गेली आओर मुखाग्नि दैत संतान होयबाक फर्ज निभेली। जखन बेटी सभ अप्पन पिता केर लाश क' कंधा पर ल' जायत छली तेँ रास्ता भरी सभक मुंह सँ एतबे बात सुनबाक लेल भेटैत छल कि यदि सभ बेटी एहने हुवे तँ बेटाक कुन जरुरत।
जहानाबाद के पुरनका सिविल कोर्ट के पाछू घटल एहि घटना पर ग्रामीण सभ कहलनि कि विनोद कुमार केर मौतक बाद ओहि सभय हुनकर बेटी सभ टुइट गेली जखन हुनकर भाई अप्पन पिता केर लाश क' देखा तक नहि पहुंचल। विनोद कुमार के मौत ब्रेन हेमरेज केर कारण भेल छल। जाहिक बाद हुनकर तीनो बेटी हुनकर अर्थी क' कंधा देलनि आओर अंतिम विदाई देबाक फैसला केलनि। जखन एहि बातक खबैर ग्रामीण सभके पड़ल तेँ वॉर्ड पार्षद केर पति राजीव कुमार, बाड़ू यादव पहुंचला आओर बच्चिया सभक संग अर्थी क' कंधा द' जहानाबाद के गौरी घाट ल' गेला। जता हुनकर बेटी सभ अंतिम संस्कार केलनि।


text:
अखिलेश कुमार मिश्रा।
🌹अप्पन गाम: भोजपंडौल🌹
कहल गेल अछि ‘जननी-जन्मभूमिश्च स्वर्गादपि गरीयसी’ अर्थात जन्मभूमि जे अछि से स्वर्गो सँ नीक अछि। हमर जन्मभूमि हमर गाम भोजपंडौल (बोल चाल भाषा में भोजपरौल) कपिलेश्वर स्थान सँ करीब चारि किलोमीटर पश्चिम आ औंसी-जीरो माइल सँ चारि किलोमीटर उत्तर में अवस्थित अछि। अहि गामक उत्तर में (करीब दू किलोमीटर) सिमरी आ ओतबहि दूर पश्चिम में दूलहा गाम अछि। ई मधुबनी जिला आ विस्फी प्रखण्ड में पड़ैत अछि। ई गाम कहिया बसल तकर तs कुनो प्रमाणिकता नै अछि, मुदा किवदंती जे अछि ताहि में अहि स्थान कें राजा भोज सँ जोड़ि कs देखल जाइत अछि। इतिहास तेहने विलक्षण जे हमर गाम में एक पोखड़ि अछि प्रेमसारि (प्रेमसागर) जेकरा बारे में कहल जाइत अछि जे जखन भगवान राम महर्षि विश्वामित्र सँग जनकपुर जा रहल छलाह तs अहिल्या स्थान सँ पहिले एक राति ऐह सरोवर के महार पर रुकलैथि आ भोर में ऐह सरोवर स्नान केलाक बाद आगा बढलाह। हमर गाम सँ अहिल्यास्थान मात्र आठ किलोमीटर दूर अछि। मंदिर निर्माण लेल जेखन खुदाई भेल तs एक एक हाथ कें पैघ पैघ इट सभ निकलल छल। हम्मर गामक मुख्य धरोहर हम्मर सभक दुर्गा स्थान अछि।अहि दुर्गा स्थान में चारि कारी पाथर केँगोट पवित्र प्रतिमा छैथि। ई चारु प्रतिमा स्वयं अँकुरित छैथि जे कि बगल के विशाल पीपल के तना सँ 1950 ई. में निकललैथि। पहिले तs एक मूर्ति के कनि हिस्सा देखाइत छल त सभ ग्रामीण वृक्ष समेत हुनकर पूजा करैत छलाह। तत्पश्चात गहन ताक झाँक केला सँ आओर मूर्ति भेलैन्ह। सभ मूर्ति के धीरे धीरे निकालि क ओतय मंदिर के स्थापना कैल गेल। अहि मूर्ति में प्रथम सिंह वाहिनी माँ भगवती दुर्गा जी के छैन्ह जे उच्चैठ आ डोकहर में स्थापित माँ भगवती के मूर्ति सँ मिलैत अछि। दोसर मूर्ति आदित्य भगवान (सूर्यदेव) के छैन्ह जे मूर्ति कोणार्क के सूर्य मन्दिर के ऊपर विराजमान तीन मूर्ति में सँ एक मूर्ति सँ मिलैत अछि। तेसर मूर्ति गौरी-शंकर के छैन्ह। अहि मूर्ति में माँ पार्वती संग महादेव स्वयं छैथि। चारिम मूर्ति विघ्नहर्ता श्री गणेश जी के छैन्ह। आई हम अपने सभक समक्ष अहि सभ विलक्षण मूर्ति के दर्शन कराबs में हर्ष के अनुभव कs रहल छी।
अहि गामक आबादी लगभग चारि हजार अछि। गाम में सभ वर्ण, जाति आ धर्म के लोक रहै छैथि। गाम में सभ सँ बेसी पोखड़ि ग्यारह टा अछि। हमर गाम किछु राजनीतिक कारण सँ उपेक्षित रहि सड़क मामला में बढ़ पिछड़ल रहल। मुदा आब ठीक भs रहल अछि। पढ़ाई लिखाई में बड्ड आगाँ मुदा जीविकोपार्जन लेल पलायन के चलते पिछड़ल ही अछि। गाम सँ दरभंगा हवाई अड्डा मात्र 24 किलोमीटर पर अछि जे 45 मिनट के यात्रा सँ पूरा भ सकैत अछि। मधुबनी स्टेशन 14 किलोमीटर आ दरभंगा 27 किलोमीटर कें दूरी पर अछि। मुदा मुख्य मार्ग सँ 4 किलोमीटर दूर रहलाह कारण आवागमन में एखनो किछु दिक्कत अछि।
अहि निबन्ध माध्यम सँ ही हम समस्त मैथिल सँ करबद्ध निवेदन करै छी जे एकबेर हम्मर गाम आ दुर्गा स्थान कें दर्शन लेल जरूर आबी।🙏🙏🙏


text:
दरभंगा । अनाथ आ दिव्यांगक अधिकार लेल काज करनिहार डा.जयशंकर झा कए एचीभर गैलरी बुध दिन लाइफ टाईम एचीवमेंट अवार्ड स सम्मानित केलक। डा झा कए इ सम्मान पटना क होटल पनास मे आयोजित समारोह मे डीजी गुप्तेश्वर पांडेय आ आइएएस संजय कुमार सिंह क संयुक्त हाथ स देल गेल। समारोह में कुल 32 विधा मे समाजिक क्षेत्र मे उत्कृष्ठ कार्य करनिहार समाजसेवी कए सम्मानित कैल गेल। कार्यक्रम क़ आयोजन एक लम्हा जिंदगी के नाम संस्थान क सहयोग स कैल गेल।
उल्लेखनीय अछि जे डा.झा विगत दू दशक स अनाथ, असहाय आ दिव्यांग क उत्थान मे सतत कार्य करैत एलाह अछि। 1962 ईसवी तक एशिया क दोसर आ भारतवर्ष क सबसे पैघ अनाथालय कामेश्वरी प्रिया पूअर होम कए पुनः अनाथ लेल खोलबाक ऐतिहासिक संघर्ष कए देखैत इ सम्मान डॉ झा कए देल जा रहल अछि। बिहार मानवाधिकार आयोग सहित पटना उच्च न्यायालय तक एहि मांग लेल लंबा कानूनी लड़ाई सफलतापूर्वक लड़निहार डा झा अनाथ क अधिकार कए सुनिश्चित करबा लेल सर्वविदित छथि। डा. संत कुमार चौधरी, डा.देवनारायण यादव , डा.के.के.चौधरी, प्रो.मुकेश प्रसाद निराला,ए.के.कश्यप, प्रो.तरुण मिश्रा , डा.राजेश्वर पासवान , डा.अंजू अग्रवाल , डा.एच.एन.झा ,राधारमण झा, काजी मुमताजुल हक, सूचित मंडल, डा.सुमित कुमार मंडन समेत अन्य गणमान्य लोक हिनकर मनोनयन पर हर्ष व्यक्त कलथि अछि। एहि सूचनास उज्ज्वल कुमार (आयोजन समिति सदस्य, द एचीभर गैलरी) अवगत करौलथि अछि।


text:
समयानुसार परिवर्तन के साथ जे व्यक्ति चलैत अछि वो सुखी रहैत अछि । रीती -रिवाज कि धर्म के परिभाषा तक हर युग के अलग-अलग छय ।
जाहि समय में इ भैसुर भावों वला रिवाज बनलई तखन के आवश्यकता रहय कियाक—–स्त्री के स्थिति दयनीय रहय ।यदि पुरुष कोनो अभद्र, व्यवहार कैलथिन तॢईयो सजा स्त्री के भुगत परय छल । या ओकरा बचाव में बहुत कम आवाज़ उठय छल । ताई सुरक्षा कारणें ई नियम बनलई जे ,छुवाछुत क दियौ ताकि दुनु दूर दूर रहतय आ कोनो असभ्य दुर्घटना स बचतय। ऐहन बहुत किस्सा दादी व गाम के अन्य लोक सुनलऊ । ऐतिहासिक घटना में संदर्भ भेटय छय ।
आव स्त्री अपन गरिमा में वापस आ रहल अछि व पुरुष वर्ग सेहो बहुत साथ द रहल छैथि ।
त
खैर हमर भैसुर त बेटी जकॉ मानय छथि आ कोनो छूआछूत नय ।
पुष्पा ठाकुर


text:
मधुबनी, मिथिला मिरर: दिवाली पर्वक मौका के देखैत शहर के विभिन्न मिठाई दोकानक मे खाद्य सुरक्षा पदाधिकारी द्वारा छापेमारी कायल गेल। अहि दौरान बहुतो दोकान सं अधिकारी नमूना लेय जांचक लेल अपना संग लय गेलाह। शहर के बजरंग स्वीटस सं पनीर व बर्फी के नमूना प्राप्त कायल गेल। ओतहि राज खोआ भंडार सं लड्डु के नमूना लय गेल।
खाद्य सुरक्षा पदाधिकारी अजय कुमार के अनुसार दिवाली पर्वक लेल शहर मे बहुतो जगह सं शिकायत प्राप्त भेल छल। ओ कहलनि जे, हमर उद्देश्य अछि जे लोक के शुद्ध खाद्य पदार्थ मुहैया हो। छापेमारी के दौरान ओ ठेला पर बेचल जा रहल छोला भटूरा के सेहो बहुतो ठाम जांच पड़ताल केलनि।


text: पटना। अगिला दशक मे बिहार मे सकल घरेलू उत्पाद आठ प्रतिशत क वृद्घि कए उम्मीद अछि। मुदा सकल घरेलू उत्पाद अगिला दशक मे 1,05,148 करोड़ टका स बढि़ कए 2,64,781 करोड़ टका भ जाएत। इ उम्मीद एसोचैम जतउलक। एसोचैम क मुताबिक इ वृद्घि बढिय़ा प्रशासन स संभव भ सकल। एसोचैम सेहो उम्मीद जतउलक जे विजन 2020 क तहत राज्य प्रगति क रहल अछि। मालूम हुए जे एहि साल 4000 करोड़ टका क निवेश बिहार कए भेटल अछि। दोसर ओर, एकटा चिंता क विषय सेहो अछि जे देशक जीडीपी मे राज्य योगदान कम अछि आ राज्य मे गरीबी क स्तर 42 प्रतिशत अछि। एहि परि विचार करबाक जाए।


text:
ग्लोबल मैथिलः काज बेसी बात कम
मानवीय संसारक वर्तमान ग्लोबल विलेज केर लोकप्रियता मैथिलीभाषी-मिथिलावासी लेल सेहो ‘ग्लोबल मैथिल’ केर नाम सँ साकार होइत देखा रहल अछि। मूल रूप सँ ‘शाश्वत मिथिला आ माँ जानकी सेवा समिति, अहमदाबाद’ केर कुशल संचालकगण द्वारा परिकल्पित ‘ग्लोबल मैथिल’ केर परिकल्पना २०१९ ई. मे आयोजित ‘अन्तर्राष्ट्रीय मिथिला महोत्सव’ केर जनादेश-फलादेश केँ मूर्तरूप देबाक योजना थिक। ओना एकर बीजारोपण २०१८ ई. मे तहिये भऽ गेल जहिया शाश्वत मिथिला, अहमदाबाद द्वारा अन्तर्राष्ट्रीय मिथिला महोत्सव आयोजित करबाक निर्णय कयल गेल छल। डिजिटल संसार मे एहि नाम सँ खुजल व्हाट्सअप समूह केर तिथि ओना २५ दिसम्बर २०१८ थिक। २०१९ केर फरवरी २ तारीख केँ महोत्सव आयोजित भेल छल जाहि मे उद्यमिताक विकास संग कला-संस्कृति आ भाषा-साहित्यक एवं मैथिल समाजक समग्र हित पर आधारित चिन्तन, प्रदर्शनी, सांस्कृतिक आयोजन, सम्मान वितरण सहितक अनेकों महत्वपूर्ण कार्यक्रम कयल गेल छल।
भारत, नेपाल, अमेरिका व अन्य मुलुक केर प्रतिनिधि लोकनिक सहभागिता मे ई आयोजन केँ मैथिली-मिथिलाक वास्ते नव प्राणतत्त्व रूप मे देखल-गानल जाइत अछि। अहमदाबाद, गांधीनगर, बड़ौदा, मुम्बई, दिल्ली, पटना, दरभंगा, गुआहाटी, बंगलुरु, नागपुर, जयपुर, इलाहाबाद, आदि अनेकौं स्थान सँ प्रतिनिधि लोकनिक सहभागिता मे सम्पन्न उपरोक्त अन्तर्राष्ट्रीय मैथिली महोत्सव मे मैथिल पहिचान केँ वैश्विक पहिचानक बराबरी मे बढेबाक महात्वाकांक्षी योजना छल। एकरा साकार कयलनि आयोजक संस्था आ आयोजक राज्य गुजरात मे कार्यरत मैथिल ब्युरोक्रेट्स, इन्डस्ट्रियलिस्ट्स, प्रोफेशनल्स आर प्राइवेट सेक्टर मे सेहो महारत हासिल कएने अनेकों नामी हस्ती लोकनि। राज्यक मुख्य सचिव जे. एन. सिंह, डीजीपी शिवानन्द झा, एनएसआईसी केर क्षेत्रीय निदेशक प्रभात झा, सीईडी गुजरात प्रमुख डा. रामनाथ प्रसाद, प्रसिद्ध अन्तर्राष्ट्रीय उद्यमी-व्यवसायी अजय झा, नेपालक सांसद एवं पूर्व मंत्री अनिल झा, पूर्व मुख्य न्यायाधीश (पटना हाईकोर्ट) धरणीधर झा, भाजपा राष्ट्रीय उपाध्यक्ष प्रभात झा, मुम्बई स्टौक एक्सचेन्ज केर डायरेक्टर अजय झा सहित अनेकों प्रख्यात नाम एहि महोत्सव मे उपस्थित भऽ मैथिल पहिचान केँ वैश्विक परिवेश मे उच्च स्थान पर पहुँचेबाक लेल प्रतिबद्धता प्रकट कयलनि। आर एहि अति महत्वपूर्ण आयोजनक जनादेश-फलादेश केर रूप मे जन्म लैत अछि “ग्लोबल मैथिल” समूह।
एहि समूह मे हाल धरि विश्व भरिक कुल ७० गोट नाम जुड़ि चुकल छथि आर नव-नव नाम जुड़बाक सिलसिला जारी अछि। सौंसे संसार मे मैथिल कतय-कतय आ कोन-कोन रूप मे अपन मौलिक पहिचान केँ ससम्मान स्थापित कएने छथि आर ओ लोकनि कोन तरहें अपन मातृभूमि मिथिलाक सम्मान केँ आरो ऊंचाई धरि पहुँचेबाक लेल तत्पर व प्रतिबद्ध छथि तेकरे नाम थिक “ग्लोबल मैथिल”।
आउ एक नजरि मे देखी जे ग्लोबल मैथिल केर ऑब्जेक्टिव्स आर डायरेक्शन्स मे कोन तरहक विषय समेटल जा रहल अछि –
१. बिस्फ़ी मे महाकवि विद्यापतिजी केर नाम पर राष्ट्रीय स्मारक केर निर्माणक परिकल्पना आ प्रयास –
एहि मे कतहु दुइ मत नहि अछि जे आइ विश्व भरि मे मैथिल पहिचान केँ ससम्मान चिन्हेनिहार एकटा अभूतपूर्व छवि छथि महाकवि विद्यापति। अपन रचनाधर्मिता सँ जन-जन केर कंठ मे विराजमान विद्यापतिक राष्ट्र प्रति समर्पण सँ लैत भक्ति प्रसंग आ वीर गाथा सब किछु ओतबे प्रसिद्ध अछि। मुदा हुनक मूल डीह पर विरानगी-शून्यता मैथिल पहिचानक प्रतिष्ठाक चाँद मे कलंकक दाग जेकाँ देखाइत अछि, अतः एहि ठाम राष्ट्रीय स्तरक स्मारकक निर्माण लेल पहिल निर्णय लेल गेल अछि। स्मारकक नक्शा आ स्ट्रक्चरल ड्राविंग संग अनुमानित खर्च आ अपेक्षित सहयोगीक सूची सहित प्रारम्भिक कार्य सम्पन्न कयल जा चुकल अछि। सम्बन्धित राज्य सरकारक निकाय संग केन्द्र सरकारक निकाय मे सेहो एहि निर्माण कार्य लेल आवश्यक अनुमति संग उचित सहकार्य लेल उचित स्रोत व्यक्ति लोकनिक माध्यम सँ बातचीत आगू बढाओल गेल अछि। बहुत जल्द निर्माणकार्य आरम्भ करबाक अपेक्षा पूरा होयत।
२. मिथिला-मैथिली सँ जुड़ल संस्थाक बीच समन्वय हेतु प्रयास –
ग्लोबल मैथिल द्वारा प्रत्यक्ष-अप्रत्यक्ष शोध, खोज, अध्ययन सँ प्राप्त विवरण कहैत अछि जे मैथिल समुदाय आइ विश्व मे कोनो अन्य विकसित समुदाय सँ पाछाँ नहि छथि। लेकिन संगठनात्मक एकता आ सहकार्यक अभाव मे एकटा रिक्त स्थान बनि जेबाक कारण माहौल मे नैराश्यता अछि। यदि एहि रिक्तता केँ उचित सहकार्य सँ भरबाक कार्य होयत तँ परिणाम निश्चिते सकारात्मक आ सफलताक रूप मे आओत। एहि लेल विगत २ वर्ष सँ विभिन्न संस्था संग समन्वय आ सहकार्यक माहौल बनबैत उपलब्धिमूलक कार्य सब सम्पादित करैत उल्लेख्य सफलता हासिल सेहो कयल गेल अछि। एकर कय गोट उदाहरण छैक, यथा – अन्तर्राष्ट्रीय मैथिल संस्था सम्मेलन सँ सब केँ जोड़बाक अवधारणा पर चेतना समितिक अगुवाई मे प्रयास, अन्तर्राष्ट्रीय मैथिली सम्मेलन विराटनगर, विश्व मैथिल सम्मेलन दिल्ली (जे कोरोनाक कारण लम्बित अछि), अहमदाबाद केर २०२० केर सम्मेलन, हालहि संपन्न वेबिनार मे संस्था प्रमुख लोकनि संग विमर्श आ भविष्यक योजनाक क्रियान्वयन ऊपर चर्चा, आदि। विभिन्न स्थान पर कार्यरत विभिन्न संस्था आ महत्वपूर्ण व्यक्तित्व सब केँ जोड़बाक कार्य निरन्तर आगू बढि रहल अछि।
उपरोक्त दुइ महत्वपूर्ण विन्दुक अलावे ‘ग्लोबल मैथिल’ केर अर्जुन दृष्टि निम्न विषय पर केन्द्रित रहि आगू बढि रहल अछि –
१. सामाजिक आ सांस्कृतिक संस्थाक भविष्यक दशा-दिशा पर निरंतर विमर्श
२. नव जनरेशन के अपेक्षा आ भावनाक अनुरूप समुचित बदलाबक संभावना पर विमर्श तथा अनुपालन
३. मिथिलाक विकासक लेल समग्रता आ उन्मुक्ततासँ चर्चा
४. संस्थाक सोच आ कार्यप्रणाली मे विरासत आ आधुनिकताक संगमक आयाम पर विमर्श आ काज
५. अनछुआ पहलु सब पर सेहो खुला मोन सँ चर्च – मानव आ सामाजिक हर पहलु पर चर्चा एतय संभव होमय। मैथिलीक प्रमुखता मुदा अन्य भाषाक प्रति ओहने सम्मान।


text:
कांग्रेस बिहार मे बीमार अछि. ई हम आ कांग्रेस के कोनो विरोधी पार्टी के नहि कहनाय अछि... खुद कांग्रेस ऐना मानैत अछि. कांग्रेस के सीनियर नेता छथिन्ह सलमान खुर्शीद जी... ओ केंद्र मे अल्पसंख्यक मामला के मंत्री सेहो छथिन्ह. हुनकर साफ कहनाय छनि जे कांग्रेस बिहार मे बीमार अछि... मुदा पार्टी के एकटा नीक डॉक्टर मिल गेल छनि राहुल गांधी जी. सलमान जीक कहनाय छनि जे राहुल जीक दवा सं हुकहुकाएत कांग्रेस के नवका प्राण मिलत...पार्टी मे नवका जान आएत.
पार्टी के माननाय अछि जे राहुल गांधी के कारण बिहार मे पार्टी एहि बेरक चुनाव मे नीक प्रदर्शन करत. पिछला किछ दिन सं राहुल गांधी जी मिशन बिहार मे जोर-शोर सं जुटल छथि. हुनकर टीम बिहार के नजर राज्य चुनाव पर लागल अछि. पार्टी कोनो तरहे एहि स्थिति मे आबय के कोशिश करि रहल अछि जेहि सं चुनाव बाद जोड़-तोड़...मोलभाव के स्थिति मे होए.
पार्टी काफी दिन सं बिहारक कुर्सी सं बाहर अछि. लालू-राबड़ीजीक बाद नीतीश जी कुर्सी पर जमल छथिन्ह... कांग्रेस के कोशिश अछि जे अगर एहि बेर नीक सं पूरा जोर लगा चुनाव लड़ल जाए तं पार्टी के नीक सीट मिल सकैत अछि अगर बेसि सीट नहिओ मिलय त वोट प्रतिशत बढ़त आओर पार्टी सं छिटकल कार्यकर्ता एकबेर फेर सं संगठित होएत जे आगां के लेल नीक रहत. एहि बेर नहि सही अगिला बेर के लेल ऐना करनाय एकदम जरूरी अछि.
अखन पार्टी के राज्य मे मात्र 10 एमएलए आओर दूटा एमपी अछि. मुदा पार्टी के तरफ सं बिहार पर कतेक ध्यान देल जा रहल अछि एकर बानगी अहां पिछला दू मास सं राज्य मे केंद्रीय नेता सभ के दौरा सं लगा सकैत छी. एक के बाद एक केंद्रीय मंत्री आओर पार्टी के वरिष्ठ नेता सभ बिहार आबि कार्यकर्ता मे जोश जगा रहल छथिन्ह. कार्यकर्ता सभ के नीतीश सरकार के खिलाफ चिट्ठा तैयार करय लेल सेहो कहल गेल अछि...जे चुनाव के समय काज आएत. एकरे संग ओहि पुरान कार्यकर्ता सभ के सेहो जोड़य के कोशिश कएल जा रहल अछि...जे चुनाव नहि लड़ला के कारण पार्टी सं छिटैक गेल छल.
हमर ईमेल:-hellomithilaa@gmail.com


text: पटना। राज्य सरकार आब आगू स मेधा सूची क आधार पर नहि बल्कि लिखित परीक्षा लकए स्कूल शिक्षक क नियुक्ति करत। एकरा लेल राज्य स्तर पर परीक्षा आयोजित कैल जाएत। ओना नियोजन क जिम्मा पूर्व क भांति पंचायत, नगर निकाय आ जिला परिषद आदि कए रहत। मानव संसाधन विकास मंत्री हरि नारायण सिंह एकर घोषणा केलथि। ओ कहला जे राज्य मे 2016 तक समान स्कूल प्रणाली लागू करि देल जाएत। जून तक 34,540 शिक्षक क नियमित नियुक्ति आ अगस्त तक 70 हजार शिक्षक क नियत वेतन पर नियुक्ति कैल जाएत। इंटर कॉलेज मे 9म आ 10म क पढ़ाई आ वित्तरहित विद्यालय क छात्र कए अपन स्कूल स फार्म भरबाकसेहो प्रावधान कैल गेल अछि। सिंह कहला जे सरकार 2010-2011 मे कुल बजट क दोसर सबस पैघ हिस्सा, 12.50 फीसदी, शिक्षा पर खर्च करबाकनिर्णय लेलक अछि।


text:
अलग तेलंगाना राज्य बनाबय के लेल केंद्र सरकार सं ग्रीन सिगनल मिलैत कतार मे ठाड़ दोसर ठाम के लोक के उम्मीद सेहो बढ़ि गेलन्हि. अपन मिथिलांचल राज्य के लेल फेर सुगबुगाहट तेज भs गेल अछि. अंतर्राष्ट्रीय मैथिली परिषद के प्रवक्ता धनाकर ठाकुर आओर महासचिव के. एन. झा जीक कहनाय छनि जे लोहा गरम अछि...बस चोट करय के जरूरत अछि. एहि बेर नहि भेल त फेर कहिआ होएत तकर ठिकान नहि. ताही लेल सभ मैथिली भाई-बहिन के जोर-शोर सं...पूरा दम लगा कs अलग मैथिली राज्य के लेल मैदान मे कूदि पड़बाक चाही.झाजीक इहो कहनाय छनि जे अलग मिथिलांचल राज्य के मांग 1954 सं लंबित पड़ल अछि. ई 5 करोड़ सं बेसि मैथिल के लेल अन्याय अछि. संख्या... भाषा... क्षेत्रफल सभ हिसाब सं अलग मिथिलांचल राज्य के मांग उचित अछि.
बिहार के मुख्यमंत्री नीतीश कुमार सेहो छोट राज्य बनाबय के जनता के हित मे मानलखिन्ह. ओ कहलखिन्ह जे ओ शुरुए सं छोट-छोट राज्य के पक्ष मे छथिन्ह...आओर बेसि सं बेसि छोट राज्य बनबाक चाही. अखिल भारतीय मिथिला राज्य संघर्ष समिति के बैधनाथ चौधरी सेहो कहलखिन्ह जे सरकार के अलग मिथिला राज्य के मांग पर विचार करबाक चाही. अगर ऐना नहि भेल त मिथिलाक लोक सेहो आमरन अनशन करय लेल विवश होएत. आओर मिथिलांचल मे सेहो तेलंगाना जकां आंदोलन शुरू कएल जाएत.
देश के पिछड़ल इलाका के विकास के लेल छोट-छोट राज्य के गठन जरूरी अछि. ओना तेलंगाना जकां कइटा आओर नवका राज्य बनाबय के मांग केंद्र सरकार के पास पड़ल अछि. एहि मे मिथिलांचल...पूर्वांचल... विदर्भ... बोडोलैंड...रायलसीमा... बुंदेलखंड... हरित प्रदेश... सौराष्ट्र... गोरखालैंड शामिल अछि.


text:
आशा करैत छी राखी नीक सँ मनेलहुँ, भाइ-बहिन बीच स्नेहबन्ध केर रक्षासूत्र बन्हबाक ई परम्परा सच मे मिथिलाक प्राचीन परम्परा सँ इतर हिन्दी सिनेमा द्वारा ‘भाइ-बहिनक प्रेम आ रक्षाबन्धन’ केर महिमामंडन केर असर मानल जाइत अछि – लेकिन भावना उच्च छैक, मानवीय सम्बन्ध मे प्रेम केर महत्व केँ बढेबाक कोनो भी रीति-रिबाज जल्दी लोकप्रिय बनि जाइत अछि, यैह बात राखी त्योहार संग भेल छैक। एकर आध्यात्मिक स्वरूप मे सेहो एहि तरहक किछु चर्चा कतहु पढबाक लेल भेटल, लेकिन व्यवहार मे केवल पुरोहितजन द्वारा ‘येनबद्धो बलि राजा दानवेन्द्रो महाबलः…’ केर मंत्रोपयोग करैत रक्षासूत्र बान्हि यजमानक कल्याण लेल प्रार्थना कयल जाइछ, यैह बात बेसी भेटैत अछि। खैर… हम एखन एहि विन्दु पर केन्द्रित नहि छी। दहेज मुक्त मिथिला पर कन्यादान यज्ञ ऊपर केन्द्रित रहिकय मिथिला मे व्यवहृत लोकरीति, कर्मकांड व वैवाहिक सम्बन्धक पवित्रता आ दीर्घायुपन पर शोध-विमर्श मे लागल छी। अहुँ सभक विचार एहि मे आबि रहल अछि, आर एक अत्यन्त उपयोगी लेख-संग्रह तैयार भऽ रहल अछि – एक एहेन साहित्य जे आगामी पीढी लेल काफी उपयोगी होयबाक अपेक्षा करैत अछि।
कन्यादान आ मिथिला
कनेक दिन पहिने मधुश्रावणी बीतल। सामाजिक संजाल मे एहि पाबनिक एक व्यवहार ‘टेमी दागब’ ऊपर खूब जमिकय गन्थन-मन्थन होइत आबि रहल अछि। एकर गवाह हम स्वयं पिछला १० वर्ष सँ फेसबुक पर रहलहुँ। एकटा टेमी दगबाक विषय एतेक पैघ विमर्शक विषय बनि सकैत छैक लेकिन विवाह जेहेन गम्भीर आ पूरे जीवन केँ प्रभावित करयवला विषय पर लोक अत्यल्प विमर्श करैत देखायल अछि। एहि विमर्शक अभाव मे विवाह केँ लोक सिर्फ देखाबटी, आडम्बरी आ भौतिकतावादी व्यवहार मे परिणति दय देलक अछि। दहेज जेहेन कुप्रथाक जन्म लेल सेहो यैह अनुपयोगी पक्ष केर आध्यात्मिक पक्ष पर हावी भेला सँ भेल, ई हमर सोचब आ सिद्ध शोध केर तथ्य अछि। दहेजक व्यवहार वैह व्यक्ति, परिवार, समाज आदि करैत अछि जेकरा विवाहक भौतिकतावादी पक्ष मन-मस्तिष्क मे हावी रहैत छैक। विवाहक आध्यात्मिक पक्षक विभिन्न स्वरूप पर मिथिलाक लोकरीति हमरा सब केँ बड पैघ शिक्षा दैत अछि।
विवाह जेना दू प्राणी केँ एकठाम अनैत अछि, जेना सहवास आ सन्तानोत्पत्तिक वैधानिक अधिकार प्रदान करैत अछि, स्त्री संग एक पुरुष केर जोड़ बनेलाक बादे प्रकृति आ सृष्टिक नियम अनुसार जीवमंडल चलैत अछि तेकर सर्वोत्कृष्ट स्वरूप मनुष्य मे सेहो देखबैत अछि विवाह – तखन ई सब कार्य केँ कोना सबल आ सुदृढ बुनियाद (आधार) भेटत तेकर विलक्षण आध्यात्म मिथिलाक विवाह पद्धति मे भेटैत अछि – हमर शोधक एकमात्र लक्ष्य ई थिक। एहेन पवित्र आध्यात्म मे ई तुच्छ (अनावश्यक) दहेज कतय सँ अबैत अछि, ई चिन्तन केर विषय थिक। एहि सँ पूर्व तीन भाग मे कन्यादान व विध-विधान पर चर्चा भऽ चुकल अछि। काल्हि ओठंगर केर आध्यात्मि स्वरूप जाहि मे जमाय केँ भगवान् विष्णु रूप मे मानिकय पुरुषसुक्त केर ३ बेर पाठ करैत सृष्टिक सृजन लेल अधिकार देबाक प्रतीक – उखड़ि मे ललका धान केँ समाजक ८ गवाह सहित नौआक देल गेल बन्धन भीतर ३ बेर समाँठ सँ चोट दय धान कूटब आ ताहि धानक उपयोग आगाँक विध सब मे करब, एहि पर चर्चा कएने रही।
आब कनेक चर्चा ‘कन्यादान मे प्रयुक्त परिधान’ संग ‘भौतिक स्वरूप मे वांछित विधक पूर्णता लेल प्रयुक्त चीज-वस्तु’ पर चर्चा केन्द्रित करय चाहि रहल छी। ओना त श्रीमती किरण झा विवाह मे आवश्यक सब विधक समान केर सूची जारी कय देने छलीह, लेकिन हमर जे सोचबाक दृष्टिकोण अछि, से कनेक इतर – कनी गौर करूः
१. मिथिलाक विवाह मे डोमक चंगेरा-कोनिया आ बाँसक काइम सँ बनल बर्तनक उपयोगिता महत्वपूर्ण अछि।
२. धोबिनक सोहाग सर्वप्रथम अछि।
३. कुम्हारक अहिबात-पुरहर, सर्वा, ढकना, छाँछी, मटकुरी, कस्तारा, कोहा, आदि अनेकों माटिक वर्तन जाहि मे दीप सेहो प्रधान अछि – एकर प्रयोग महत्वपूर्ण अछि।
४. कमारक बनायल वेदी जतय वैदिक समस्त मंत्र व अग्नि प्रज्वलित कय वर द्वारा संकल्प लैत वैवाहिक धर्म एवं कर्तव्य पूरा करबाक प्रण लेल जायत से महत्वपूर्ण अछि।
५. नौआ द्वारा संग्रह कयल समस्त वैदिक कर्म केर सामग्री एवं अग्निकुन्ड मे हवन केर विशिष्ट हविष्य लकड़ी (विभिन्न गाछ आदिक टहनी) से बड पैघ महत्वक अछि।
६. सोनार द्वारा तैयार कयल सोना जाहि सँ सिन्दुरदान होयत, बिन सोन सिन्दुरदान नहि कयल जेबाक विधान अछि।
७. पटवारीक गुहा-माला, मालीक मौउर आ भगवतीक सीर सजेबाक विभिन्न सामग्री……
लगैत अछि जे हमर भाव अपने लोकनि स्पष्ट बुझि गेल होयब। भोजनहु केर तैयारी मे बर-बरी-तरुआ-तरकारी-तिमन केर विशेष परिकार आ विशेष रूप सँ विशेष व्यक्ति सभक द्वारा तैयार करबाक विधान अछि। विवाह मे जतेक चीज-वस्तुक प्रयोग-उपयोग कयल जाइछ ताहि मे समाजक सब वर्ग, स्त्री, पुरुष, खबासनी, विधकरी, गीतगाइन, आदिक समग्र सहभागिता केर विशेषता अछि।
एहि सब वस्तु-सामग्री-सहभागिता केँ जुटेबाक लेल ‘दहेज प्रथा’ कतय आवश्यक अछि? कनी सोचू, बुझू आ तखन अपन विचार राखू।
लेख सब जल्दी-जल्दी पठाउ। अहाँक योगदान ऐतिहासिक होबय जा रहल अछि।
हरिः हरः!!
Photo Courtesy: Google Images
Note: एहि मे अहाँ सब कियो अपन लेख-रचना पठा सकैत छी। विवाह विशेष एहि शोधमूलक लेख-संग्रह मे अहाँक योगदान ऐतिहासिक होयत।


text:
बिहार मे जखने राष्टीय स्वंय सेवक संघक कार्यकारिणीक बैठक आहूत भेल, चिंता भ गेल जे संघक झंडाक नीचा स के की बाजत। पहिल बेर आयोजित भेल एहि बैठक मे संघक लोक त बिहारक संस्कृति पर प्रहार नहि लेलथि, मुदा राज्य सरकार पर मुस्लिम तुष्टीकरण क आरोप लगा प्रवीण तोगडिय़ा बिहार क सांप्रदायिक माहौल बिगाड़बाक एकबेर फेर प्रयास केलथि। मुदा ओ सफल नहि भ सकलथि। सफल कोना भ सकैत छथि, आखिर बिहार लोकतंत्रक ओ मंदिर अछि, जाहि ठाम एखनो तोगडिय़ा सन लोकक प्रवेश मात्र संभव अछि, हुनकर विचार आ मंत्र एहि ठाम नहि जपल जा सकैत अछि। इ गप बिहारी हुनका एक बेर नहि कई बेर बता चुकल अछि, मुदा तइयो ओ अपन मूर्खताक नमूना देबा से नहि चूकैत छथि। बिहारक संस्कृति आ सभ्यताक लेल हुनक बयान एकटा अपमान स कम नहि अछि। ताहि लेल बयानक तत्काल बाद बिहारक जनताक प्रतिनिधिक रूप मे मुख्यमंत्री नीतीश कुमार तोगडिय़ाक आरोप कए खारिज करैत कहला जे हुनकर सरकार बिहार क सर्वागीण विकास मे विश्वास रखैत अछि आओर राज्य मे अल्पसंख्यक, दलित आ आर्थिक रूप स कमजोर लोक कए समाज क मुख्यधारा मे अनबाक लेल कईटा योजना चलाउल जा रहल अछि। विहिप क अंतरराष्ट्रीय महासचिव प्रवीण तोगडिय़ा मुख्य रूप स किशनगंज मे अलीगढ़ मुस्लिम विश्वविद्यालय क शाखा खोलबा लेल जमीन देबा पर नीतीश पर तमसाइल छथि। संगहि हुनका मुस्लिम बालिका क लेल शुरू भेल विशेष छात्रवृत्ति योजना सेहो नहि पचि रहल छैन। सवाल उठैत अछि जे बिहार मे मुस्लिम आबादी काफी अछि आ सबहक मानब अछि जे ओकर विकासक बिना बिहारक विकास संभव नहि अछि। एहन मे सरकारक एहि प्रकारक योजना कए विरोध एक प्रकार स बिहारक विकासक विरोध अछि, जे कोनो हालत मे स्वीकार नहि कैल जा सकैत अछि।
जहां तक तोगडिय़ा क सवाल अछि, ओ लोक कए जोड़ब त छोडू भगवानो कए बटबारा करबा मे विश्वास रखैत छथि। तोगडिय़ा हिंदू धर्म संस्कृतिक अनुरूप सीता-राम या राम-जानकी सन संबोधन करबा मे विश्वास नहि रखैत छथि। सीताक धरती पर जा जयश्री रामक नारा लगा प्रवीण तोगडिय़ा राम स सीता कए अलग करि इ साबित करि देलथि जे ओ राम कए सीताक संग स्वीकार नहि करैत छथि। मिथिला विरोधी मानसिकताक परिचय देलाक बावजूद अगर ओ ससम्मन बिहार स लौट एलाह त इ बिहार क अतिथि देवो भव: क मान्यताक सबस पैघ सबूम अछि। दरअसल प्रवीण तोगडिय़ा सन लोक कए विवाद मे रहब उपलब्धि बुझाइत छैन, मुदा एहि लेल बिहारक संस्कृति स खेलबार बर्दाश्त नहि कैल जा सकैत अछि। अयोध्याक घटनाक बाद कइ बेर बिहार आ बिहारीक परीक्षा लेल गेल आ सांप्रदायिक सद्भाव कायम राखि बिहारी अपन महान परंपरा कए कायम रखबा मे सफल रहल। मुदा तोगडिय़ा सन लोक क इ पता नहि कहिया दिमाग मे घुसत जे बिहार गुजरात नहि छी। नरेंद्र मोदी आ सुशील मोदी मे ओतबे अंतर अछि, जेतबा वाजपेयी आ अडवानी मे।
राजनीतिक सोच, सामाजिक विकास आ सांप्रदायिक सौहार्दक मामला मे बिहार शुरू स देशक आदर्श रहल अछि। एहन मे बिहारक कोनो नेता चाहे ओ लालू होइत, पासवान होइत आ फेर नीतीश तोगडिय़ा या गुजरातक कोनो नेता स सिखबाक आवश्यकता नहि अछि। गांधी स ल कए एखनि धरि कौन एहन आंदोलन भेल अछि जेकर मातृभूमि बिहार नहि रहल अछि। देश कए दिशा पहिनो बिहार दैत छल एखनो बिहार द रहल अछि। कहल जाइत अछि जे बिहार जे आइ करैत अछि देश दस सालक बाद करैत अछि। आइ हम आंखि बंद करि लेने छी, कान झांपि लेने छी, नहि त साफ देखबा आ सुनबा मे आबि रहल अछि जे बिहार दू टा एहन आंदोलनक अगूआ भ रहल अछि, जे आगू जा कए देश कए दिशा देत।
राजनीतिक अपराधीकरण जनक रहल बिहार आब देश कए एकरा स छुटकारा पेबाक बाट देखा रहल अछि। 2005क चुनाव मे अपराधी स भरल बिहार विधानसभा कए अपराधी छविक लोक स मुक्त करबाक आंदोलन शुरू भेल। चुनाव परिणाम सामने अछि। अपराधी छविक लोक विधानसभा त नहि पहुंच सकलाह, मुदा जेल जरूर पहुंच गेलाह अछि। जखन कि आई उप्र सन अनेक राज्य एहन अछि, जाहि ठाम पैघ संख्या मे अपराधी छविक लोक विधानसभाक माननीय सदस्य बनल छथि। एहि ठाम हम झारखंडक गप नहि करब, किया कि ओ बिहार स अलग भेलाक बाद एकटा राष्टï्रीय समस्याक रूप मे सामने आयल अछि। भ्रष्टïाचार, अपराधक आ नक्सलवाद क सबटा रिकार्ड आइ ओ अपन नाम कए चुकल अछि। बिहार स अलग भेला पर झारखंड मे दिवाली मनल छल, आइ झारखंड मे खूनक होली मनाउल जा रहल अछि।
परिवारवाद देशक राजनीतिक लेल पैघ समस्या बनि चुकल अछि। महाराष्टï्र चुनाव मे हम एकर सबस गंदा नमूना देखलहू अछि। देश मे कई टा दल आइ परिवारक कुनबा बनल अछि। एहन मे परिवारवादक खिलाफ जदयूक घोषणा बिहार स शुरू भेल दोसर आंदोलन कहल जा सकैत अछि। कांगेे्रस ‘युवराजÓ राहुल गांधी तक जदयूक एहि फैसला क प्रसंशा केलथि अछि। ओ मानलथि जे कांग्रेस मे परिवारवाद अछि। मुदा लोजपा, सपा सन किछु पार्टी त परिवार स आगू आइ धरि नहि बढ़ल।
सवाल उठैत अछि जे इ समस्या गंभीर किया भेल। बिहार स पैदा भेल एहि समस्या पूरा देश ग्रसित अछि। कोनो राज्य एकरा स छुटकारा लेल प्रयास किया ने केलक। फेर बिहार क धरती स एकर निराकरणक प्रयास किया भ रहल अछि। तोगडिय़ा सन नेता कए इ बुझबाक चाही जे बिहार अपन इलाज करै जनैत अछि आ हुनका सन डॉक्टरक कम-स-कम बिहार कए जरूरत नहि छैक। अगर ओ अपन ज्ञान मे बढ़ोतरी करि लैथि, त एहि रामभक्त कए बिहार मे स्वागत अछि।


text:
‘विवादके दिगो समाधान सहमति ओ कार्यान्वयन’
पहुरा समाचारदाता
धनगढी, ३० फागुन । कैलाली जिल्ला अदालतके न्यायधिश जयनन्द पनेरु विवादके दिगो समाधान सहमति ओ सहमतिके कार्यान्वयन प्रक्रिया उत्तम विकल्प रहल बटैले बाटै ।
प्राकृतिक स्रोत द्वन्द्व रुपान्तरण केन्द्र, नेपालके आयोजनामे विफेक रोज धनगढीमे हुइल ‘पाँचौ फेज शान्तिका लागी साझेदारी’ परियोजनाके जिल्ला स्तरीय समन्वय बैठकमे जिल्ला न्यायधिश पनेरु जल, जंगल ओ जमिनसंग रहल विवादके दिगो व्यवस्थापन सहमति ओ सहमति कार्यान्वन रहल बटैलै । उहाँ कहलै, एक पक्षीय वा दवावमे मिलाइल विवाद फेरसे डेखा परठ, सहमति ओ सहमतिके कार्यान्यवन करैलेसे दुनु पक्षके मन मिलके जितफे दुन पक्षके हुइठ ।
‘कैलालीके टमान ठाउँमे जल, जमिन, जंगल ओ सिमाना विवाद बा,’ जिल्ला न्यायधिश पनेरु कहलै, ‘विवादहे राजनितिकरण करलेसे कबु समाधन नइहुई, दिगो समाधान करेक लाग मेलमिलाप प्रक्रियाके सात चरण पार करटी सहमति ओ सहमतिके कार्यान्यवन अन्तिम विकल्प हो ।’
प्राकृतिक स्रोत द्वन्द रुपान्तरण केन्द्र, नेपालके सुदूरपश्चिम प्रदेश संयोजक बल्लु चौधरी प्राकृतिक श्रोतमे आधारित द्वन्द्वके अध्ययन, अनुसन्धान, अभिलेखिकरण, रुपान्तरणके माध्यमसे श्रोतके उचित व्यवस्थापन करटी शान्तिपूर्ण एवं सुसंस्कृत समाज निर्माण ओ आम समुदायके सहज जीवनयापनमे टेवा पुगैना उद्देश्यसे काम करटी रहल बटैलै ।
कैलाली जिल्लामे रहल टमान पुरान विवाद समाधान हुके सञ्चालनमे रहल उहाँ बटैलै । संयोजक बल्लु कहलै, लम्की चुहा नगरपालिकामे रहल त्रिशिवशक्ति मन्दिर ओ नवजागारण आधारभुत विद्यालयके विचमे जग्गाके भोगचलन सम्बन्धि विवाद समाधान कैगिल ।
केन्द्रके प्रयासमे जानकी गाउँपालिकाके जुनेली महिला साुमदायिक वनके सिमाना विवाद खल्ला गोलौरी गाउँ ओ उच्च गोलौरी गाउँके विचके विवाद, भजनी नगरपालिकामे हरियाली वनदेवी सामुदायिक वन ओ वनदेवी सामुदायिक वनके सिमाना सम्बन्धी विवाद, सुकुुम्बासी, भुमिहीन, बाढ पीडित ओ मोहन्याल सामुदायिक वनके जग्गा खनजोत सम्बन्धी विवाद समाधान हुइल बा ।
ओस्टेक जोशीपुर गाउँपालिकामे मुक्तकमैया ओ जोतहा किसान विचमे जग्गाके भोगचलन तथा स्वामित्व सम्बन्धी विवाद, घोडाघोडी नगरपालिकामे रजबन्ध्वा सिंचाई सम्बन्धी विवाद, सहजपुर मुक्त कमैया बस्ती ओ बाटुली चौरके मुक्तकमैया बस्तीके विचमे जग्गाके भोगचलन तथा स्वामित्व सम्बन्धी विवाद समाधान कैगिल संयोजक बटैलै । बर्दगोरीया गाउँपालिका वडा नम्बर १ मे मुक्तकमैया ओ जगदम्बिके भगवती माध्यमिक विद्यालयके विचमे जग्गा भोगचलन सम्बन्धी विवाद सहमतिमे मिलाइल उहाँ जनैलै ।
प्राकृतिक स्रोत द्वन्द रुपान्तरण केन्द्र, नेपालके कैलाली जिल्ला संयोजक नेत्र प्रसाद खनाल कैलाली जिल्लामे पाँचौ फेजके कार्यक्रम अनुसार टिकापुर नगरपालिकाके वडा नम्बर १ ओ ३ मे रहल खुल्ला चौरमे डगर निकास सम्बन्धी विवाद, सतमोहरी तालके संरक्षण सम्बन्धी विवाद, घोडाघोडी नगरपालिका वडा नम्बर ७ मे रहल बुट्का बाबा मन्दिरके जग्गा खनजोत विवाद, बुट्का बाबा सामुदायिक वनके बाँंडफाँंड सम्बन्धी विवाद ओ कैलारी गाउँपालिका वडा नम्बर ३ मे रहल जग्गा प्राप्त मुक्त कमैया, परिचय पत्र पाइल मने जग्गा नइपाइल कमैया ओ छुट मुक्त कमैयाहुकनके विचमे जग्गाके स्वामित्व तथा भोगचलन सम्बन्धी विवादमे काम करटी रहल बटैलै । उहाँ कहलै, जहाँ माकुरा समुह सक्रिया बा, उहाँ समस्या समाधान हाली हुइठ, विवादमे राजनितिकरण हुइलेसे समाधानमे समय लागथ ।
प्राकृतिक स्रोत द्वन्द्व रुपान्तरण केन्द्र, नेपालके वरिष्ठ कार्यक्रम संयोजक दिपकराज भट्ट १९ जिल्लामे जल, जंगल ओ जमिनसे सम्बन्धित विवादमे काम करटी रहल बटैलै । कार्यक्रममे घोडाघोडी नगरपालिकाके नगर उपप्रमुख प्रेमकुमारी थापा, टीकानगरपालिकाके नगर उप प्रमुख केशरी विष्ट, नापी शाखा प्रमुख विजयराज भट्ट, डिभिजन वन कार्यालय कैलाली प्रमुख रामचन्द कडेल, प्राकृतिक स्रोत द्वन्द्व रुपान्तरण केन्द्र नेपालके सहजकर्ता दिपु चौधरी, बन्धुप्रसाद चौधरी लगायत सरोकार निकायके प्रतिनिधिहुकनके सहभागिता रहे । जिल्ला समन्वय समिति कैलालीके उपप्रमुख सुन्दरी चौधरीके अध्यक्षतामे हुइल कार्यक्रमके समापन सभापति सूर्यबहादुर थापा करले रहिट ।
प्राकृतिक स्रोत द्वन्द्व रुपान्तरण केन्द्र, नेपाल बहुसरोकारवाला विवाद रुपान्तरण अभियान ओ मेलमिलाप कार्यक्रम मार्फत जल, जंगल ओ जमिन सम्बन्धित विवाद मिलैटी आइल बा ।


text:
पटना : तीन दिवसीय मैथिली लिटरेचर फेस्टिवल 12 दिसंबर सं आयोजित अछि. मैथिली लेखक संघ द्वारा यूथ होस्टल परिसर, फ्रेजर रोड मे फेस्टिवल केर आयोजन दिनक 10 बजेसं राति 8 बजे धरि होयत. आयोजनमे भारत-नेपाल केर साहित्यकार सहित रंगकर्मी, कार्यकर्ता लोकनि भाग लेताह. भाखा-साहित्य, पोथी-पाठक, नाटक-सिनेमा सहित विविध विषयक चर्चा-परिचर्चा होयत संगहि मिथिलाक संस्कृतिक झलक देखबामे आओत. ज्ञात हो जे मैथिलीमे साहित्य उत्सवक पहिल आयोजन अछि.
16 फरवरी 2014 कें भारत ओ नेपालक साहित्य-संस्कृति प्रेमीक पटनाक एक बैसार मे फेस्टिवलक नियार भेल छल. आयोजन समितिक अनुसार, फेस्टिवलक प्रारूप कहैत अछि जे एम. एल. एफ. आयोजनक प्रेरणा जे. एल. एफ.(जयपुर लिटरेचर फेस्टीवल ) ओ पी. एल. एफ.(पटना लिटरेचर फेस्टीवल) आयोजन सँ भेटल अछि. मुदा एकर प्रकृति ओ आचरण ओहि सँ भिन्न रहत. भिन्नता एकर उद्देश्य ओ कार्यक्रम मे परिलक्षित होयत.
फेस्टीवलक एक मुख्य उद्देश्य भारत ओ नेपाल मे मैथिली साहित्यक विकास अछि. मैथिली ओ मिथिला सँ सम्बंधित चेतनाक विकास लेल साहित्योत्सवक आयोजन समयक मांग थिक. मैथिली भाषी लोक मे एकजुटता ओ जागरूकता अपेक्षित अछि. एकरे निमित्त मैथिली लिटरेचर फ़ेस्टिवलक आयोजन.
फेस्टिवलक मुख्य आयोजक मैथिली लेखक संघ, पटना थिक. आयोजन मे मैथिली महिला संघ, भंगिमा, प्रतिमान, पटना, मिथिला सांस्कृतिक परिषद, बोकारो, आ झारखण्ड मैथिली मंच, रांची सहयोग क' रहल अछि.
Tags: हालचाल हालचाल : एहिपार


text:
रिसेप्शन पर पुछलिएन्हि जे केs मिलय आएल छथीह. ओ इशारा कएलखिन्ह. देखतहि दंग रहि गेलहुं जे कोनो लड़की एतेक सुन्दरों भ सकैत अछि ! बला के खूबसूरत... जैना भगवान खुद फुरसत मे बनौने होथिन्ह... अपन हाथ सं. किछ देर के लेल त हम अपना मे नहिं रहलौं... जेना कतहुं गुम भ गेलहुं... एकटक सं हुनका देखिते रहि गेलहुं. ओ सेहो शर्मा गेलीह... हमर सेहो सेहे हाल भ गेल... दुनू गोटे एक-दोसरा के निहार रहल छलहुं...आस-पास आओर लोक छै किछ ध्यान पर नहि रहल... जेना दर-दुनिया सं बेखबर.
हुनको किछ फुरा नहि रहल छलन्हि. खामोशी तोड़ैत कलहीह...
“हम मोना... फोन पर अहां सं गप भेल छल”
“अच्छा-अच्छा... कि हाल?
केहन छी?
भेल जे पुछएन्हि मुदा ई शब्द जुबान पर नहि आएल, अइबो केना करैत... जखन नजर काम करैत अछि...त जुबां अपने-आप ठहरि जाएत अछि...
“फाइन...”
ई बोलल या सुनल नहि गेल...बस महसूस भेल... तखने ओ अपन रिज्यूमे निकालि देखाबय लगलीह. पढ़ाई-लिखाई... काम-काज के बारे मे गप होए लागल...वो बोलैत जा रहल छलीह...आओर हम सुनि रहल छलहुं... हमर ध्यान त मोना के आवाज सं बेसि हुनकर चेहरा पर टिकल छल... हम त बस हुनकर हर बात पर हं...हं करि रहल छलहुं.
हुनकर रूप माधुर्य मे एकदम सं खो गेल छलहुं. एक घंटा केना गुजरि गेल पता नहि चलल...फेर मिलय आओर फोन करय के बात करैत ओ मेन गेट सं बाहर निकलि गेलीह... आओर हम न्यूज रूम के ओर... न्यूज रूम मे अएला के बादहुं ... जेना हम ओतहिं छलहुं...रिसेप्शन पर...एक दोसरा के निहारैत.
एहि सं पहिने बस सुनिते छलहुं जे एक नजर मे सेहो प्यार होएत अछि... मुदा जखन सं मोना सं मुलाकात भेल.. ई हकीकत मे बदलैत लागल.
खैर जखन दिल मे बैसि गेलीह त फेर फोन पर बात करनाय... चैट करनाय... मिलय- जुलय के सिलसिला शुरू भ गेल. लागय लागल जेना हम एक-दोसरा के किछ दिन सं नहि जन्म-जन्म से जानैत होए. लागल जे आब बेसि देर नहि करबाक चाही. मोना के रिज्यूमे संग मे रहबे करय बॉस सं नौकरी के बात कs लेलहुं. तय भेल जे मोना के राखि लेल जाएत. मुदा राखय सं दुए दिन पहिने एहन उलट फेर भेल जे सभ किछ उलटि-पुलटि गेल.
बॉस- बॉस नहि रहलाह... ज्वाइनिंग होएत-होएत रुकि गेल. फेर मंदी के एहन दौर चलल जे भर्ती पर रोक लगा देल गेल.
फेर शुरू भेल मीडिया के सांस नहि लेबय वाला नौकरी के दौर. एम्हर हम बिजी ओम्हर हुनका काज सं फुरसत नहि. चौबीसों घंटा वाला चैनल मे शिफ्ट वाला नौकरी मे जखन धरि दफ्तर मे रहु दम धरय के फुरसत नहि. हर वक्त किछ नहि किछ नया. एकर रोमांच के आगा सभ रोमांच फीका.
एहि बीच काज सं खुश भs मैनेजमेंट मोना के तीन साल के ट्रेनिंग के लेल लंदन भेजय के फैसला कएलक . मुम्बई मे छलीह त हफ्ता मे कम सं कम एक बेर त भेंट भए जाए छलीह. आब त लंदन. दु शहर के बीचक दूरी...दिल के दूरी बनि गेल...चाहितो मिलनाय मुश्किल. जतय एक पल दूर रहनाय मुश्किल होए ओतय तीन साल... आब अहां एकरा कि कहबय.


text:
औझका हिन्दुस्तान मे समाचार आयल अछि जे चेतना समिति पटना द्वारा मिथिलाँचल मे मैथिली माध्यम सँ पढाई करेबाक माँग कैल गेल अछि। मैथिली केँ बिहार राज्यक दोसर राजभाषा बनेबाक माँग सेहो कैल गेल अछि। मिथिलाँचल मे उद्योग-धंधा फलित-फूलित करबाक माँगक संग सब वर्गक लोक केँ एकजुट बनि एहि सब लेल आवाज उठेबाक आह्वान सेहो कैल गेल अछि। एहि समाचार सँ ज्ञात भेल जे काल्हिक वार्षिक आमसभा मे पिछला आय व खर्चक विवरण प्रस्तुति भेल आ नव कार्यकारिणीक चुनाव कैल गेल। पुन: अध्यक्षक रूप मे विजय मिश्र केँ चुनल जेबाक समाचार सेहो भेटल अछि। डा. बासुकीनाथ झा केँ सचिव, उपाध्यक्ष विवेकानंद झा, विवेकानंद ठाकुर आ गणेश खर्गा, संयुक्त सचिव डा. रामानन्द झा ‘रमण’, उमेश मिश्रा, राम सेवक राय निर्वाचित भेलाह अछि। तहिना कोषाध्यक्ष मे योगेन्द्र नारायण मल्लिक, संगठन सचिव जगत नारायण चौधरी, प्रचार सचिव रघुवीर मोची चुनल गेलाह। अध्यक्ष विजय मिश्र मिथिलावासी सँ मिथिलाक विकास मे योगदान देबाक आह्वान सेहो केलनि। एहि अवसर पर दुइ गोट मैथिली पोथीक विमोचन सेहो कैल गेल, एकटा डा. रत्नेश्वर प्रसाद सिंह द्वारा लिखित ‘मैथिली महाकाव्यक शिल्प विकास मे चाणक्यक योगदान’ आ दोसर पुस्तक युवा कवि अमित मिश्रक ‘अंशु बनि पसरि जाएब’ छल।
चेतना समिति जँ जागि जाय तऽ बड पैघ कार्य संभव हेतैक – मैथिलीक मूल लड़ाई गृह राज्य बिहार मे छैक जे बिहारी षड्यन्त्र सँ अपने राज्य मे राजभाषाक दर्जा आइ धरि नहि भेटलैक अछि। भारतीय राष्ट्रीय भाषा मैथिली आइ सँ १२ वर्ष पूर्व दशकोंक संघर्ष सँ बनि गेल, मुदा बिहार राज्य मे एकरा आइ धरि ओ स्थान नहि देल जेबाक बात हरेक मैथिलीभाषी लेल लाजक बात भेल। चेतना समिति एकटा सबल संस्था आ बहुत पैघ दूरदृष्टि रखनिहार व्यक्तित्व द्वारा स्थापित छैक। मुदा वर्तमान नेतृत्व अपन व्यक्तिगत स्वार्थ मे कतहु न कतहु सार्वजनिक हित केँ दरकिनार करैत रहलैक अछि, ई चौतरफा आरोप सुनल जाइत छैक, देखलो जाइत छैक। मुदा वर्तमान समयक आह्वान गंभीर हो ई कामना कय सकैत छी।
आइ सामाजिक संजाल पर एहि बातक चर्चा देखल जा रहल अछि जे हिन्दुस्तान मे प्रकाशित समाचार मैथिली मे पढेबाक शीर्षक संग पटना सँ प्रकाशित केने अछि। एहि विषय पर आलोचना कएनिहार कतेको रास स्रष्टा अपन तीत-मीठ अनुभव आ चेतना समितिक वर्तमान विपन्न अवस्थाक बात राखि रहला अछि। सत्यनारायण झा लिखैत छथि, “चेतना समिति अपन काज बुझि लोक कय बुझेलक अछि, एहि समिति सँ किछु होबय बाला नहि छै । ई लोकनि कतेको वरख सँ केखनो काल कोनो गप्प कहि दै छथीन, हिनका सभक बात सँ प्रसन्न हेबाक कोनो प्रयोजन नहि छैक ।”
सकारात्मक रूप सँ लेल जाय तऽ ई समाचार केँ उत्साहवर्धक मानि सकैत छी। ओना सत्य नारायण बाबुक बात सँ हमहुँ सहमत छी आ एकटा बहुत महत्त्वपूर्ण समय पर किछु तीत अनुभवो समेटने छी। यैह माँग लऽ के मिथिला राज्य निर्माण सेनाक सेनानी अनुप मैथिल ओहि समय आमरण अनशन पर बैसि गेल छल आर बी चौराहा (पटना) पर आ तहिया यैह संस्था एहि माँग केर मजाक उड़बैत स्वयं अध्यक्ष विजय मिश्रक शब्द मे ७ दिन प्यासल लोक लेल कठोरता देखायल छल। तथापि, यदि आइ ई संस्था जे सचमुच चाहय तऽ कि नहि करत… तेकर मुँह सँ पटना उच्च न्यायालय द्वारा सरकार केँ फटकार लगबैत देखलाक बाद यदि किछु जागृति आ काज करबाक ललक उत्पन्न भेलैक अछि तऽ चलू मानि लैत छी जे ईहो सब किछु करता।
मौसम तऽ बदैलिये गेलैक अछि, ओ जागौथ वा नहि जागौथ… मैथिली जिन्दाबाद तऽ भेनाइये छैक। मुदा नीक केला जे पटना केँ रिक्त नहि जाय देलाह आ हम सब उत्साहित भेलहुँ जे मैथिलीक एक डिग्गा संस्था फेर सँ जागल। आह! काका गजेन्द्र नारायण चौधरी सनक वीरपुरुष आइयो जिबैत रहितथि तऽ पटना मे मैथिलीक एहन बदतर हाल नहि होइत। कतेको नीक लोक आइ कटि गेलाह अछि, तहिना सबकेँ पुन: माया बाबु सारा पर सँ आबिकय नहि जगौता… केकरो माया बाबु समान भूमिका निर्वाह करय पड़त। आब मृत्युंजय नारायण मिश्र समान कुबेर मैथिली लेल नहि छथि, सब सियार सब अछि, अपन पेटक चिन्ता मे बेहाल अछि… मुदा स्वयं जानकी आ गौरी जखन बागडोर सम्हारिकय सपुत सब युवाकेँ जगा रहली अछि तऽ चिन्ते कि!!


text:
हेलैत अस्पताल बाढ़ि सं प्रभावित क्षेत्र सभक पहचान करी ओहिठामक मरीज क' दबाई के संगे संग चिकित्सा व्यवस्था मुहैया करायत आर गंभीर मरीज क' अनुमंडलीय या जिला अस्पताल पहुंचायत। एहि चंलत अस्पताल म' चिकित्सक के आलावा आन कर्मी के साथ दबाई सेहो भरपूर मात्रा म' उपलब्ध होयत। जता कतो कुनु तरहल समस्या आयत इ टीम नाह सं पहुँच तुरंत इलाज करत। एहि के लेल सिमरी बख्तियारपरु म' तीन टीम बलओल गेल अछि। सिमरी बख्तियारपुर, सलखुआ आर बनमा ईटहरी प्रखंड में हर बरख बाढ़ि आबैत अछि। खास करी सिमरी बख्तियारपुर आर सलखुआ के तटबंधक भीतर लगभग एक दर्जन पंचायत के लाखो लोक बाढ़ि सं प्रभावित होता अछि।
ई टीम कोसी तटबंध के भीतर बाढ़ि सं प्रभावित क्षेत्र म' स्वास्थय सेवा उपलब्ध करायत। हर टीम म' एक चिकित्सक, एक एएनएम, आर एक पैरा मेडिकल कर्मी तैनात रहत। सिमरी बख्तियारपुर म' दुई टीम तटबंध के भीतर आर एक टीम क' तटबंध के बाहर राखल गेल अछि।


text: पटना। केन्द्रीय जांच ब्यूरो धोखाधड़ी, जालसाजी आ भ्रष्टाचार क मामला मे आइ एकटा राष्ट्रीयकृत बैंक क तीनटा प्रबंधक समेत सात लोकक खिलाफ विशेष अदालत मे आरोप पत्र दाखिल केलक। ब्यूरो इ आरोप पत्र भ्रष्टाचार निरोधक अधिनियम आ भारतीय दंड विधान क विभिन्न धारा क तहत विशेष न्यायाधीश दिग्विजय सिंह क अदालत मे दाखिल केलक अछि। आरोपी मे पटना स्थित यूको बैंक क पाटलीपुत्र शाखा क तत्कालीन वरीय प्रबंधक जयराम चंद्र नंदी, प्रबंधक धरमचंद जैन, सहायक प्रबंधक एन आनंद राज, बैंक क वकील संजय कुमार कोसवरे आ मेसर्स शिवम् प्लानर एंड कन्सट्रक्शन प्राइवेट लिमिटेड क निदेशक मणि देवी, मनोज कुमार सिंह आ विजय प्रताप सिंह शामिल छथि। आरोप क अनुसार अभियुक्त एकटा आपराधिक षडयंत्र क तहत फर्जी दस्तावेज क आधार पर बैंक स तीन करोड़ 86 लाख टका क ऋ ण लकए बैंक कए हानि पहुंचेलथि।


text:
विचार-विमर्श
– प्रवीण नारायण चौधरी
जयचंद माने के?
जयचंद याने वैह जे पृथ्वीराज चौहान समान वीर राजा संग अन्तर्द्वेष आ ईर्ष्या सऽ भरल अपन बेटी संयोगिताक प्रेमके पर्यन्त दाव पर चढबैत ताहि समयक देशक दुश्मन मुहम्मद गोरी संग हाथ मिलबैत अन्ततोगत्वा अपन प्रतिशोधक ज्वाला शान्त केलक जखन १७ बेर हाइरक मुँह देखने गोरी वीर राजाके धोखा सऽ अठारहम बेर बन्दी बनेलक आ दुष्ट गोरी हुनक दुनू आँखि फोरि आन्हर बना देलकैक लेकिन वीरक गति वीरहि के समान होइत छैक से शब्दभेदी बाण चलेबामें माहिर पृथ्वीराज अपन मित्र चंद बरदाईक योजना अनुसार गोरी द्वारा पृथ्वीराजक कला-कौशलमें शब्दभेदी बाण चलेबाक प्रदर्शन लगेबाक आयोजन कराय गोरीक मुँहें शाबाश निकैलते एक बाण सीधा गोरीक सीनामें धँसा देलक आ तदोपरान्त दुनू दुश्मनक हाथक दुर्गतिसँ बचबाक लेल एक-दोसरके मारि शहीद बनि गेला…. संयोगिता अपन प्रेमी पृथ्वीराजक मृत्यु सुनि शती बनि गेलीह आ अपन प्रेमके अमर कय लेलीह।
मिथिला माने कि?
विश्वके एक प्राचिनतम् अनूठा संस्कृति जेकर अपन राज, अपन विधान, अपन भूगोल, अपन संसाधन, अपन अर्थतंत्र आ सभ सऽ विलक्षण जे अपन विद्याक सौर्यसँ मिथिलावासी भैर दुनियाके मार्गदर्शन करबैत आयल अछि…. जे कालान्तरमें न्यायप्रेमी राजा जनक प्रथम सऽ तिरपन तक के राज में रहल, मुदा अन्तिम जनक प्रजाप्रेमी व न्यायप्रेमी नहि रहलाके कारण जनतहिके द्वारा मारल गेला, ताहि मिथिलामें सैकडों वर्ष बिना कोनो मूर्तिवान राजाक सेहो व्यवस्थापन चलैत रहल, ततेक शालीन प्रजाक देश मिथिला आइ भारतक बिहार प्रान्त अन्तर्गत तीन-चौथाइ आ नेपालमें सात जिलाक क्षेत्रफलमें बाकी भाग सुशोभित अछि – लेकिन संवैधानिकता अनुरूप मिथिलाक कोनो मान-सम्मान विशिष्ट नहि छैक, कोनो पहचान नहि छैक, उलटे एहि ठामक विशिष्टता क्षण-क्षण क्षरण भऽ रहल छैक, लोक पलायन कय रहल अछि, संसाधनविहीनताक अवस्था बनि रहल छैक…. आ मानू जेना संस्कृति विनाशोन्मुख बनि गेल छैक… तैयो वर्तमान कोनो राजनैतिक संरक्षण के हिसाब नहि बनि रहल छैक।
मिथिलामें पृथ्वीराज के?
जेना पहिले कहि देलहुँ जे कतेको वर्ष राजाविहीन रहितो पूर्वमें मिथिला अपन कारोबार-शासन-प्रशासन चलेलक, मुदा कालान्तर में अनेको परदेशी राजा एहि ठाम शासक बनल। लेकिन ततेक रास बौद्धिक शेर सभ एहि माटिमें जन्म लैत रहल जे राजा रहितो एहि ठामक गोनू झा समान चतुर मंत्री आ विद्यापति समान प्रखर राजसेवक – राजामित्र सभ शासनके अपना हिसाबे चलबैत रहला… मिथिलाक राजा नहि कहाय दरभंगा राजा आ मैथिलीके पोषण नहि कय हिन्दी लेल नोर बहेनिहार राजा सभ सेहो बनैत रहलाह… जिनका समाजमें वेद आ धर्म सँ लोक के जोडि रखबाक छल से सभ राजा आ जमीन्दार बनि गेलाह आ समाजमें जे विलक्षण सिद्धान्त बनाओल गेल छल पुरखाके द्वारा तेकरा भ्रष्ट करैत दमन व दामाशाही शासन व्यवस्था बनबैत समाजक सभ तवका बीच सामंजस्य तोडि देलाह जेकर दुष्परिणाम बेर-बेर विदेशी शासक के शासन में रहब लेकिन घरक लोक राजा नहि बनि जाय ताहि तरहक सोच रखनिहार अनेको जयचंद के बीच पृथ्वीराज गनल-चुनल किछु समाजसेवी, वरिष्ठ, कुशल नेतृत्वकर्ता, प्रखर व्यक्तित्व जे न्यायसंगत भावसँ सभके एकतामें बान्हि अपन संस्कृति लेल समर्पित रहबाक प्रेरणा संचरित करैत मिथिला राज्यके मर्म जियेने रखलाह।
मिथिलाक जयचन्द के?
आब बात करी जयचन्दके! हरेक १० गो मैथिलके एक जगह बैसाउ – एक कहत जे ई काज एना केला सऽ ठीक रहत, दोसर कहता जे ऊंह तेना केला सऽ गडबडा जायत, हे एना करू…. तेसर कहत कि यौ जी बताह भऽ गेलियैक अछि… एना या ओना केला सऽ किछु नहि होयत, हे हेन्ना करू! सिलसिला चलैत रहत, समय बितैत जायत… निर्णय अन्तिम समय में यैह होयत जे कनि अहाँके बात, कनि हुनकर बात आ तखन खिचरी शासन-प्रशासन सऽ काज चलेबाक योजना बनत जेकर परिणाम जेना सभ दिन होइत रहलैक अछि जे दाँत खिसोरि आ बैलूनमें हवा भरैत बस मोंन टा मनायल जेतैक किछु तहिना जीरो!! कहबाक तात्पर्य जे अन्तर्द्रोही भावना सँ ग्रसित मैथिल मिथिलाक जयचन्द थिकाह। यदि काज करबाक अपन योगदान निर्धारित करबाक बदला मेक्चोबाजी आ बुद्धिक ‘काँटा लगा हाँ लगा’ गेनिहार व्याधिग्रस्त मैथिल जाबत गप मारबाक आदी रहता ओ जयचन्द टा के पर्याय बनि सकैत छथि, नहि कि पृथ्वीराज चौहान बनि सकैत छथि। जयचन्दके बहुत रास श्रेणी छैक – किछु गोटा कहता जे हमरा सऽ बेसी बुधियार आइ धरि कियो भेवे नहि केलैक… हम एना, हम ओना, ‘हम्मा… हम्मा… हे हम्मा! एक हो गये हम और तुम! हम्मा…. हम्मा!’ बस हम्मा गीत गेनिहार हमरा बुझने एक नंबर के जयचन्द थिकाह। नहि तऽ कोनो काजे परिणाम निकैल सकलाह आ नहिये कोनो क्षमता छन्हि तैयो कहता जे मिथिला हमरहि सऽ आ धैन हम जे ई एना ओ ओना!! हाय जी महाराज! देवाल पर दुनू हाथे धक्का मारि रहल छी आ कहबैक जे हम मिथिला बना रहल छी? खोंखीबाज जयचन्द सेहो कम नहि मिथिलामें! खोंखी केहेन…. एखन अहाँ सभ करू नऽ, हम तऽ एके बेर पहाड ढाहि देबैक। एखन हम देखि रहल छी, समय सही नहि छैक। एखन विकास लेल हम सभ काज कय रहल छी। युवा छी। यौ बूरि हरासंख! अहाँ जयचन्द छी जे वर्तमान प्रयासमें एकजूट होवय सऽ असमर्थ छी आ खोंखैत छी जे हम्मा-हम्मा! कैण्डिल जराय दिल्लीक दामिनी लेल न्याय माँगैत हूल्लरबाजी टा करब, अपन खसल अस्मिता लेल कोनो सोच आ कोनो काज नहि करब, खाली छौंडा-छौंडी खेलायब आ प्रतिबद्ध पृथ्वीराज संग ढूइसबाजी करब तऽ कहू आन जयचन्द के?
(पुरान संकलन सँ प्रस्तुत)


text:
उत्तर प्रदेश के मुख्यमंत्री योगी आदित्यनाथ सेहो विद्यार्थी सभ पर भेल लाठीचार्ज के मामलाक जांच करबाक आदेश देलनि आओर जल्द सँ जल्द रिपोर्ट मांगलनि। एहि बीच छात्रा आओर छात्र सभ पर भेल लाठीचार्ज के मामला तूल पकैड़ लेना अछि। विद्यार्थी सभक आंदोलन स' आगू बढ़ी आब ई मामला म' राजनीतिक रंग सेहो आएब गेल अछि। कैल्हि रवि दिन उत्तर प्रदेश कांग्रेस के अध्यक्ष राज बब्बर लाठीचार्ज के बाद बीएचयू कैंपस म' पीड़ित विद्यार्थी सभसँ भेट करबाक तैयारी म' छला, ओनाकि हुनका एहिसँ पहिने हिरासत म' लेल गेलनि। बनारस म' हालात तनावपूर्ण अछि। जिला प्रशासन सभ महाविद्यालय क' आय सोम दिन बंद रखबाक आदेश देना अछि। तनावपूर्ण हालात क' देखैत बीएचयू आओर काशी विद्यापीठ क' दशहरा केर छुट्टी सँ एक दिन पहिने बंद करबाक आदेश द' देल गेल अछि। दुनू यूनिवर्सिटी क' 2 अक्टूबर तक बंद रखबाक आदेश देल गेल अछि।
अपने क' बता दी छेड़खानी केर विरोध म' बीएचयू के सिंहद्वार पर दू दिन स' धरना-प्रदर्शन क' रहल छात्रा सभक आंदोलन शनि दिन राति हिंसक भ' गेल छल। पुलिस के लाठीचार्ज, फायरिंग, पथराव आओर आगजनी के बाद कैल्हि रवि दिन बीएचयू के बाहर अशांति केर माहौल रहल। तनाव क' देखैत अतिरिक्त पुलिस बल केर तैनात कायल जेल छल। बीएचयू म' हिंसा के बाद कांग्रेस उपाध्यक्ष राहुल गांधी मोदी सरकार पर निशाना साधलनि। राहुल गांधी ट्वीट करि कहलनि कि बीएचयू म' बेटी बचाओ, बेटी पढ़ाओ के बीजेपी वर्जन।
बीएचयू म' छात्र सभक आंदोलन जखन शुरू भेल त' प्रधानमंत्री मोदी वाराणसी दौरा पर छला। बीएचयू गेट पर चैल रहल एहि आंदोलन के कारण प्रधानमंत्री मोदी केर रूट म' परिवर्तन सेहो करे पड़ल। छात्रा सभ पर लाठीचार्ज के बाद आब राजनीतिक दल सेहो एहि मामला म' उतैर गेल अछि। गौरतलब अछि कि बीएचयू कैंपस म' एक छात्रा संग छेड़खानी होयबाक बाद बीएचयू के सुरक्षाकर्मी सभ पर लापरवाही बरतबाक आरोप लगाओल गेल अछि।